
Healthy Lifestyle Center a habri su portanan na Savaneta y 
ya caba 17 cliente a registra 


Healthy Lifestyle Center ta 
un proyecto di colaboracion 
entre Ministerio di Salud 
y Departamento di Salud 
Publico (DVG), cual tin e 
mision di mehora e bien- 
estar general di comunidad 
di Aruba a traves di un es- 
tilo di bida mas saludabel 
y activo. 


Diasabra ultimo, Healthy Life- 
style Center a habri su di dos 
centro na Savaneta special- 
mente pa comunidad pariba di 
brug y barionan di Savaneta, pa 
bay bishita nan na MFA di Sa- 
vaneta unda nan ta bay atende 
nan clientenan for di awe 15 di 
april, unda nan lo inscribi y lo 
brinda guia profesional pa cu 
nutricion y movecion, special- 
mente esnan na riesgo pa haya 
complicacion di salud, door di 


hiba un bida no saludabel. E 
meta ta pa guia e participante 
pa adapta su bida pa uno mas 
saludabel. 


Healthy Lifestyle Center a 
inicia oficialmente dia 23 di 
februari 2023, un di e pro- 
gramanan mas importante di 
HLC ta pa ofrece servicionan 
di guia di nutricion y movecion 
riba un forma personalisa y cu 
ta adapta na e bida di e cliente 
specifico. E programa person- 
alisa aki tin un duracion di 3 
luna den cual e cliente ta haya 
su citanan semanalmente cu un 
dietista den cual e guia con pa 
yega na un bida mas saludabel 
ta sucede. 


Desde inicio, HLC a haya un 
acogida masha grandi mes di e 
pueblo di Aruba. Actualmente 


HLC ta conta cu un total di 
293 cliente activo. Durante e 
aña aki HLC a logra cu clien- 
tenan a baha un total di 433kg 
conhuntamente. Banda di guia 
personal HLC tambe ta ofrece 
otro programanan manera 
curso na scolnan, curso na 
companianan, chekeo gra- 
tis regularmente na pueblo, 
ehercicio mensual na unda 
ful comunidad por participa. 


Un programa special cu HLC 
ta ofrece ta e programa yama 
“Improving Lives Together”. 


Esaki ta un programa cu tin un 
duracion di 3 luna den cual un 
total di 20 cliente ta participa. 
E programa aki ta ofrece guia 
di nutricion y movecion inten- 
sivo den un forma “community 
based”. Durante e periodo aki 
e clientenan ta ricibi, banda di 
consultanan semanalmente na 
HLC cu e dietistanan, tambe 
un programa di ehercicio cual 
ta encera 3 biaha pa siman na 
un gym na unda nan ta ricibi 
guia profesional con pa haci 
movecion na un manera safe 
y accesibel. 


Durante aña 2024 e meta di 
HLC ta pa amplia su servicio- 
nan y bay den organisacionnan 
pa asina guia tur esnan na pia 
di trabao. 


Di mesun manera a informa cu 
17 cliente a registra caba ariba 
e prome dia na HLC Savaneta, 
pa lo cual ta invita comunidad 
pa registra un bida un biba mas 
saludabel. 


Potretnan ta cortesia di 
Healthy Lifestyle Center su 
Facebook page. 


The Internet Archive awo ta contene historia di Aruba 


Aruba ta ‘back up’ su historia 
riba The Internet Archive, e 
prome biaha pa e website di 
preservacion digital. E Ar- 
chivo a anuncia dia 8 di april 
ultimo cu tabata habriendo 
e portal pa Coleccion Aruba, 
dunando acceso global pa 
mas di 100mil documento 
historico di Aruba. 


Segun The Verge, e documen- 
tonan ta inclui materialnan cu 
Aruba a cuminsa colecta bao 


nos Biblioteca Nacional y ar- 
chivonan desde cu a bira un pais 
den Reino Hulandes na 1986. 


Segun The Internet Archive, e 
coleccion Aruba “ta inclui alred- 
edor di 40mil documento, 60mil 
imagen, 900 video, 45 audio y 
siete obheto 3D pa un total di 
67 (sub)coleccion tematico y/o 
institucional.” Ademas di agrega 
tur cos na su propio servernan, 
e Archivo ta bisa cu tambe ta 
back up tur cos usando e red 


decentralisa Filecoin. 
Coleccion Aruba ta usa e inter- 
face normal di e Archivo, pues 
bo por busca door di dje, filter 
pa tipo di documento, y organisa 
pa aña. Un di e documentonan 
mas bieu cu The Verge a haya 
ta e mapa di Aruba di 1974. 
Segun Wired, e proyecto a cum- 
insa na 2018 ora Stacy Argon- 
dizzo, archivista digital kende 
su famia regularmente ta bin 
Aruba cu vakantie, a cuminsa 
considera yuda e pais preserva su 
archivonan fisico, cual e tabata 
preocupa por keda destrui pa 
clima extremo. 


A reporta cu e proyecto tabata 
complica, pasobra tabata inclui 
scan “cantidad di toma y cor- 
ant fragil decadas bieu” como 
tambe colecta documento cu 
tabata plama rond mundo (pa 
motibo di e historia colonial 
di nos pais) na por ehemplo 
Hulanda, Spaña y Merca. 


Warda e materialnan historico 
di Aruba ta duna un sabor nobo 


di significancia na e mision di 
The Internet Archie pa preser- 
vacion digital. E organisacion 
non profit a keda funda na 1996 
pa Brewster Kahle, y te e fecha, 
tin 99 petabyte di data unico, 
pues 99mil terabyte. 


E archivo tambe tin variedad 
di cassette VHS, wega di com- 
puter antiguo, instruccion pa 
set di Lego, y post riba Google 
Plus. Awendia e website ta bao 
menasa di batayanan legal pa 
su esfuersonan di preservacion, 


segun The Verge a nota, manera 
e veredicto aña pasa cu no por 
fungi como biblioteca pa e-book 
y un demanda di industria mu- 
sical contra e Proyecto Great 
78 pa archiva disconan bieu. 


Pero The Internet Archive ta un 
di nos armanan mas grandi ora 
ta trata di mira historia humano 
door di imagen, texto, musica 
y video na un momento unda 
e internet mes ta cada bes mas 
dificil pa nabega sin cay den 
SEO junk y desinformacion. 

Dialuna 15 aPRil 2024 


Fonds Voor Cultuur Participatie ta duna subsidio na proyectonan 
relaciona na Aña di Conmemoracion di Pasado di Sclavitud 


Fonds Voor Cultuur Par- 
ticipatie ta duna imput na 
personanan pa nan invo- 
lucra nan mes di manera 
activo cu cultura, nan ta 
apoya iniciativanan den 
tur e Reino Hulandes, na 
scolnan, den e tempo liber 
y den tur disciplina. 


Un fondo di cultura di Reino 
cu tin e mision pa haci arte y 
cultura accesibel pa tur hende 
den Reino Hulandes, unda ta 
inclui Hulanda, Aruba, Bo- 
neiro, Corsou, Sint Maarten, 
Sint Eustatius y Saba, nan 
kier haci esaki pa contribui 
di un forma financiero na 
proyectonan y iniciativanan 
cu ta stimula e participacion 
cultural di participantenan. 


E Fondo pa Participacion 
Cultural tin un regla adicio- 
nal vigente for di 1 di juli 
2023 te cu 1 di juli 2024. E 
areglo aki ta pa actividadnan 
y iniciativanan cu ta contri- 
bui na conmemora y celebra 
abolicion di sclavitud y/o cu 
por duna un contribucion na 
conocemento y sensibilidad 
di pasado di sclavitud y su 
impacto den presente. 


Riba 1 di juli 2023 tabata 150 
aña pasa cu e sclavitud a ser 
aboli pa lei na Surinam y e is- 
lanan di Caribe, cu na e mo- 
mento tabata colonianan di 
e Reino Hulandes. E pasado 
di sclavitud ta un parti do- 
loroso, importante y te reci- 
entemente subestima di nos 
historia comparti. For di 1 di 
juli 2023 te cu 1 di juli 2024, 
atencion extra ta ser dedica na 
esaki den henter e Reino du- 
rante e Aña di Conmemora- 
cion di Historia di Sclavitud. 


1 di juli pero di aña 1863, a 
aboli sclavitud pa ley na Su- 
rinam y islanan di Caribe, y 
tambe na colonianan di Reino 
Hulandes. Un parti grandi 
di esclavonan mester a traha 
na plantacionnan durante 10 
aña mas. Esaki bao supervi- 
sion estatal na unda mester a 
limita e daño di e medida aki 
pa propietarionan di e planta- 
cion, pa e motibo ey, pa hopi 
hende, sclavitud a caba den 
Reino na epoca di 1873, 1 di 
juli di 2023 a cumpli 150 aña. 


Pa e motibo aki, cualkier per- 
sona den Reino Hulandes 
cu kier organisa un actividad 
den Aña Conmemorativo por 
solicita pa un subsidio, esaki 
ta posibel hasta 1 di juli 2024, 
e tipo di subsidio ta basa den 
actividadnan den cual e par- 


ticipantenan ta haci enfasis 
den e parti di historia y sclavi- 
tud, cu material educativo, e 
procesonan di curacion cu 
ta promoviendo y tambe por 
tin cooperacion entre institu- 
cionnan. 


Pa e proyectonan cu ta wordo 
apoya, tin un condicion cu e 
comunidad(nan) mes mester 
ta e solicitante principal. Ta 
importante cu nan tin algo di 
bisa tocante e diseño, organi- 
sacion y implementacion di e 
proyecto. 


Nan ta tuma e iniciativa den e 
implementacion. E solicitan- 
te tambe por colabora cu, por 
ehempel, 
organisacionnan 
cultural, institucionnan cul- 
tural o institucionnan edu- 
cativo. Esaki tambe por ta un 
colaboracion cu un organi- 
sacion den exterior via, por 
ehempel, reunionnan online, 
via un rapport o intercambio 
y e aplicacion di formanan di 
colaboracion entre e distinto 
organisacionnan. 


Varios proyecto ya a haya sos- 
ten di nan parti caba, asina 
Baba Awokose ta amplia con- 
ocemento y conscientisacion 
tocante e pasado di sclavitud 
di Corsou cu baile, musica 
y ritualnan. Durante Indian 
History Month x Keti Koti 
Maand, mesanan di dialogo y 
podcast ta crea conexion en- 
tre dos comunidad cu a separa 
door di e pasado di sclavitud y 
colonial. E proyecto No Rep- 
arations without Education 
ta organisa entre otro char- 
lanan, sesionnan di dialogo, 
encuentronan rond di mesa y 
sesionnan di sanacion pa saca 
e topico di 'reparations' o sea 
pagamento di reparacion for 
di e esfera di tabu. Y funda- 
cion Caribbean Angels ta or- 
ganisa durante e aña di con- 
memoracion seis encuentro 
tematico pa publico y alum- 
nonan di scolnan Hulandes 
den Den Haag. Esaki nan ta 
inclui, entre otro, Ocho Dia, 
un ritual di entiero di Corsou 
en honor di e antepasadonan, 
un cafe literario rond di e 
luchado pa libertad Tula y un 
presentacion di hoben Antia- 
no tocante nan identidad. 
Pa por haci un peticion pa 


subsidio pa proyectonan cu ta 
duna contribucion na un of 
mas di e siguiente efectonan: 
Efecto a: yega na gruponan di 
obhetivo nobo; 
Efecto b: construi conexion- 
nan duradero o rednan di co- 
munidadnan; 
Efecto c: participantenan ta 
desaroya varios perspectiva 
tocante e historia di sclavitud; 
Efecto d: participantenan ta 
usa e conocemento tocante 
sclavitud como fuente di ma- 
terial pa experimenta e cul- 
tura; 
Efecto e: comunidadnan ta 
aumenta nan auto-suficien- 
cia; 
Efecto f: promove e proceso 
di curacion di parti di e par- 
ticipantenan di e comunidad- 
nan . 


Dependiendo di e cantidad di 
efectonan na cua un proyecto 
ta contribui, por haci peticion 
pa subsidio den tres categoria. 
Pa locual ta trata e categori- 
anan, lo siguiente ta aplicabel: 
*Proyectonan di categoria 
1 tin como obhetivo por lo 
menos un efecto, e altura di 
e subsidio ta di por lo menos 
€ 1,000 y como maximo € 
5,000 €; 
*Proyectonan di categoria 2 
tin como obhetivo por lo me- 
nos dos efecto, e altura di e 
subsidio ta mas cu € 5,000 y 
menos cu € 25,000 €; 
*Proyectonan di categoria 3 
tin como obhetivo por lo me- 
nos tres efecto, e altura di e 
subsidio ta di por lo menos 
€ 25,000 y como maximo € 
50,000 €; 


Pa e motibo aki, participacion 
cultural ta nifica pa ta activo 
den arte y cultura. No ta im- 
porta e diversidad di mani- 
festacionnan cultural, tur tin 
un algo den comun: hende 
ta experimenta e cultura di 
forma pasivo, nan ta haci, de- 
saroya y crea cultura hunto. 


Pa haya mas informacion di 
esaki, por bishita e website 
www.cultuurparticipatie.nl 

Cantidad alarmante atrobe di accident den fin di siman: 
Comunidad preocupa pa falta di seguridad den trafico 


Durante fin di siman por a 
tuma nota di un cantidad 
significante di accident 
di trafico cu a tuma luga. 
Varios di nan tabata envolve 
chauffeurnan cu tabata tras 
di stuur bao di influencia 
di alcohol, algun di nan ta- 
bata envolve menornan di 
edad of velocidad halto. A 
pesar cu den luna di maart a 
lansa un campaña nacional, 
“Trafico Sigur”, pa eleva se- 
guridad den trafico, e canti- 
dad di accidente cu ta tuma 
luga ainda ta preocupante. 


Aruba a registra un cantidad 
basta halto di accidente den fin 
di siman. Un di nan tabata un 
accidente pisa cu a sucede na e 
crusada di Sero Pita. E crusada 
aki ta conoci caba pa ta pelig- 
roso y unda varios accidente 
fuerte a yega di tuma luga. 


Diasabra atardi tabata e caso 
unda un vehiculo a subi riba 
e caminda di preferencia sin 
duna preferencia y un auto 
blanco tabata core, riba un 
velocidad basta halto, riba ca- 
minda aki y no a logra break 
na tempo y a dal den e otro 
vehiculo. Un accidente basta 
grave y na unda un menor di 
edad cu tabata envolvi den e 
accidente a sufri heridanan 
basta grave. 


Diabierna atardi tambe na e 
crusada di Weng Kee Bar y Res- 
taurant na Piedra Plat a sucede 
otro accident. Atrobe un auto 
a sali sin duna preferencia y a 
ocasiona e accident. Ambos 
chauffeur a resulta herida den 
e accident aki. 


Diabierna merdia a sucede un 
accidente cu tambe tabata en- 
volve un baby. Den e caso aki, e 
chauffeur tabata coriendo riba 
un velocidad halto, y bao influ- 
encia y cu un baby den auto. E 
chauffeur a baha caminda y a 
dal den e cura di un cas, cu e 
resultado cu un persona a re- 
sulta levemente herida. Polis a 
detene e chauffeur di biaha pa 


core bao influencia. 


Den fin di siman tambe a tuma 
luga e famoso careda Ronde 
van Aruba. Durante e actividad 
aki, coredornan ta riba caya den 
oranan di marduga y semper 
autoridadnan ta haci yamado 
na tur automobilista pa core 
cu cautela ya cu tin coredornan 
riba e camindanan principal. 
Ademas di otro auto- ciclistan- 
an cu ta compaña e coredornan. 


Diasabra marduga un accidente 
a tuma luga cu a laga dos per- 
sona herida. E caso aki tabata 
trata di un accidente caminda 
un chauffeur cu tabata tras di 
stuur bao di influencia di al- 
cohol a dal fuertemente tras di 
dos ciclista cu tabata compa- 
ñando un di e participantenan 
den Ronde van Aruba. Un ac- 
cidente basta pisa cu a laga e 
dos ciclistanan cu heridanan 
basta fuerte. 


Ariba rednan social un cantidad 
di persona ta vocifera nan preo- 
cupacion pa e cantidad di acci- 
dentnan cu ta tuma luga. Varios 
ta expresa cu nan tin “miedo di 
subi riba caya cu auto pasobra 
hendenan iresponsable ta core 
pa loco y no ta tene cuenta cu 
nan por coasion accident y per- 
hudica bida di otro.” 


Mientras otronan ta haci yama- 
do na e autoridadnan concerni 
pa tuma accionnan mas dras- 
tico pa asina eleva seguridad 
den trafico. 


A pesar di e anuncio di e cam- 
paña di Gobierno di Aruba pa 
eleva seguridad den trafico y 
reduci accidentnan cu ta tuma 
luga, e cantidad di accident cu 
ta sucede ainda ta preocupante. 
Automobilistanan iresponsable 
ainda no ta tene cuenta cu core 
bao influencia of cu velocidad 
halto por tin consecuencianan 
grave. 


Den luna di februari minister 
di Husticia y Asuntonan Social, 
Rocco Tjon, a anuncia e inicio 


di e campaña “Trafico Sigur”. 
E mandatario remarca cu e ca- 
dena hudicial ta bay pone tur 
nan forsa hunto pa percura pa 
eleva seguridad den trafico a 
traves di e campaña nacional 
aki cu ta enfoca riba diferente 
aspecto. E campaña a cuminsa 
oficialmente dia 1 di maart y tin 
como meta mehora seguridad 
den trafico, reduci e accident- 
nan y salba bida. 


Minister Tjon a señala cu na 
aña 2022 Aruba a conoce 7.341 
incidente pa loke ta trata trafico 
y den tur e incidentenan aki 
tabatin un total di 13.069 per- 
sona envolvi. 


Na december aña pasa go- 
bierno a inicia e proceso ca- 
minda nan a acerca diferente 
compania pa duna nan oferta 
pa yuda e cadena hudicial ehe- 
cuta e proyecto aki. E compania 
ganador ta bay duna conseho 
na gobierno durante un aña 
largo pa asina por ehecuta e 
proyecto aki. 


Apart di esaki un comision a 
wordo institui, comision traf- 
ico sigur y den e comision aki 
tin representacion di Cuerpo 
Policial, e compania ganador, 
Ministerio Publico, Ministerio 


di Husticia y Asuntonan Social 
y tambe di e companianan di 
seguro pa atende cu tur aspecto 
cu tin di haber cu e fenomeno 
aki. 


Minister Tjon a indica cu e 
campaña trafico sigur ta bay 
enfoca riba educacion y consci- 
entisacion, pa educa y ademas 
preveni accidentnan den trafi- 
co. E enfoke lo ta riba velocidad 
halto, core bao di influencia y 
distraccion den auto, manera 
por ehemplo uso di celular. 


Pero apart di enfoca ariba e 
parti di conscientisacion y pre- 
vencion, e mandatario a resalta 
cu nan ta bay percura tambe pa 
e parti di controlnan tuma luga. 


El a splica cu hunto cu e 
proyecto aki y hunto cu Cu- 
erpo Policial a dicidi cu ta bay 
emiti un kalender interno pa 
loke ta trata tur e diferente 
control di trafico cu lo bay 
keda tuma luga na un manera 
structural. 


Nan a tuma e decision tambe 
pa amplia e capacidad pa loke 
ta trata e Unidad Motorisa di 
Cuerpo Policial locual ta encera 
cu nan ta bay haya tur persona 
cu tin mester pa tur e motornan 
cu e unidad ta dispone di dje 
tambe por wordo usa pa garan- 
tisa mas seguridad den trafico. 


Minister Tjon a menciona 
cu tabatin, e momento ey, 
300 caso pendiente di 2022 y 
2023 pa loke ta trata specifica- 
mente core bao di influencia. 
El a indica cu nan a reuni cu 
presidente di Corte Comun y 
a dicidi cu ta bay percura pa 
mas personal pa corte pa haal 
in e casonan cu tin pendiente. 


Banda di esaki gobierno a lansa 
un website, traficosigur.aw. 
Riba e website aki ciudadan- 
onan ta haya tur informacion 
disponibel y e ta bay conta 
tambe cu un seccion interac- 
tivo caminda tur persona por 
haci nan pregunta y ricibi nan 
contesta pa duna contenido real 
na e parti di educa y conscien- 
tisa y preveni accidentnan di 
tuma luga. 


A pesar di esfuerso di no sola- 
mente gobierno, pero tambe 
di fundacionnan manera entre 
otro FADA y Fundacion Zin- 
nia, cu ta traha henter aña pa 
eleva conscientisacion den co- 
munidad pa automobilistanan 
core responsablemente, e pre- 
ocupacion den comunidad ta 
keda bira mas grandi pa loke 
ta e fenomeno aki. 

Cantidad grandi di hende a asisti na caminata 
“Walk of Light” dedica na cacho Khaleesi 


Despues cu varios fundacion cu ta encarga di rescata 
animalnan na Aruba a informa tocante un actividad pa 
stop maltrato y abuso di bestia, diasabra ultimo un can- 
tidad grandi di hende bisti di color blanco pa asisti na e 
caminata cu a tuma luga den oranan di atardi. 


Manera ta conoci, esaki tabata un actividad pa hende no lubida 
loke a pasa recientemente cu e cacho di nomber “Khaleesi,” 
cu a muri pa via di maltrato y abuso. Sinembargo, e problema 
aki ta sigui sucede, caminda a reporta mas casonan di maltrato 
den e ultimo dianan aki. 


Diasabra ultimo, un di e organisadornan di e caminata, Zoey 
Conijn Berkel di Luna Foundation Aruba Inc., a sigura cu el 
a keda satisfecho y orguyoso di mira cuanto hende a presenta 
na e actividad contra abuso di bestia. “E ta un good feeling pa 
wak cuanto hende a bin.” 
No por bisa precies cuanto hende tabat’ey, pero Conijn Berkel 
a sigura cu nan a logra bende mas cu 800 T-shirt y esey pa nan 
por ta un indicador – aunke no tur di nan a logra asisti. 


Ademas, turistanan tambe tabata presente y e ekipo di e me- 
dio di comunicacion Hulandes, “NOS” tambe a bin Aruba pa 
cubri e evento, “pa mundo por wak cu no ta trata di agresion 
of abuso solamente, ta trata di un cambio, un cambio pa nos 
mascotanan y no cachonan so.” 


Loke si a hala atencion ta cu niun minister a presenta pa duna 
nan apoyo na e accion aki, “pero esaki tampoco ta trata di algo 
politico,” Conijn Berkel a sigura. 
El a agrega cu e fundacionnan lo sigui pusha gobierno pa ahusta 
e ley. “Nan no tin cu skirbi un ley nobo, bo por copy and paste 
esun di Hulanda; mester tin un cambio den ley, si no nos ta 
keda draai den circulo,” el a sigura. 


Den un articulo cu Bon Dia Aruba a publica dia 5 di april ul- 
timo, Conijn Berkel a trece dilanti cu menasa y agresion contra 
e doño di Khaleesi a bay mucho leu. “No ta bon. E caminata ta 
pa calma pueblo y por enfoca directamente riba loke ta pasando 
cu tin maltrato riba nos isla. Loke a pasa cu Khaleesi no ta un 
caso solamente, esaki ta tumando luga pa añanan caba, sola- 
mente cu loke a sucede cune a bay viral y haya extra atencion.” 


Entre esnan presente tambe a logra mira otro fundacionnan, 
personanan canando cu nan cacho y hasta muchanan cu ta para 
contra e tipo di accion aki contra nos bestianan. 

A duna 147 permiso pa negoshi nobo den prome kwartaal 2024 


Pa cuminsa un negoshi of 
haci cambio den e permiso 
pa negoshi segun ley, mester 
haci un peticion pa permiso 
di negoshi via e website di 
Departamento di Asun- 
tonan Economico, Com- 
ercio y Industria (DEACI) 
y ta wordo otorga bao di 
responsabilidad di Minister 
di Asuntonan Economico. 


Den e periodo di januari te cu 
maart 2024 a ricibi 627 dife- 
rente tipo di peticion. Di e 627 
peticion ricibi, 277 peticion a 
wordo trata y e permiso rel- 
evante otorga, 196 peticion ta 
den tramite, 154 peticion no 
por a wordo trata pa falta di 
documento of pago. 


Di e 627 peticion ricibi y e per- 
miso relevante otorga, 147 ta 
peticion pa permiso nobo den 
e periodo di januari te cu maart 
2024. Di e 147 permiso di ne- 
goshi nobo otorga, 22 tabata pa 


e eenmanszaak, 21 pa filial, 101 
pa VBA, y 3 pa un vennoot di 
un VOF. E tipo di actividad 
comercial pa cual mas permiso 


nobo a wordo otorga ta “houd- 
stermaaschappij, actividadnan 
di Real Estate, companianan di 
construccion kleinhandel den 


diferente articulonan manera 
paña, hoya y e-commerce, y 
importacion y comercio di 
auto.” 


Na oktober 2022 Minister 
Geoffrey Wever a introduci e 
vestigingsbeleid nobo, cu en- 
tre otro e meta pa "speed up" 
e proceso di otorgamento di 
permiso door di elimina dife- 
rente rekisito, digitalisa ful e 
sistema di peticion di permiso 
y stimula e promising sectors, 
inversion den centro di Oran- 
jestad y San Nicolas etc. Meta 
di e vestigingsbeleid nobo ta 
tambe pa emiti permiso den 
un periodo di dos siman. 


Minister Geoffrey Wever ta 
gradici DEACI pa percura cu e 
permisonan pa negoshi wordo 
emiti na forma eficiente y lihe y 
tambe pa compila na un forma 
continuo tur informacion riba 
e proceso di permiso pa ne- 
goshi. 


Tur informacion riba e proceso 
pa permiso di negoshi ta dis- 
ponibel riba e website www. 
deaci.aw 


Segun minister di Finanzas, Xiomara Maduro 
Ta trahando pa por yega na un declaracion special di accountant di e 
cuentanan anual di pais Aruba 


Siman pasa, minister di Finan- 
zas, Xiomara Maduro a haya un 
update di su ekipo di profesion- 
alnan di e trabaonan cu ta wordo 
haci den cuadro di tema A di e 
Landspakket, cu ta contene e tra- 
baonan pa mehora maneho finan- 
ciero di Pais Aruba. 


E trabaonan aki ta necesario pa asina 
Pais Aruba pa prome biaha por conta 
cu un declaracion di un accountant cu 
ta verifica cu e cifranan presenta den 
e Cuentanan Anual di Gobierno di 


Aruba ta corecto. 


Pa Aruba por yega na e declaracion 
special di accountant riba e Cuen- 
tanan Anual di Aruba di Aña 2026, 
ta necesario pa awor aki haci algun 
cambio den e maneho presupuestar- 
io, capacita y renumera e personal fi- 
nanciero di Pais Aruba, cambia algun 
regulacion financiero y implementa 
maneho nobo pa subsidio, participa- 
cion y dividendo. 


Na e momentonan aki tin varios in- 


vestigacion y implementacion tuman- 
do luga riba cada un di e puntonan aki 
di atencion, sinembargo e mandatario 
di finanzas kier enfatisa cu pa por yega 
na e declaracion special di accountant 
pa Cuentanan Anual 2026 y logra e 
implementacion efectivo di e refor- 
manan necesario di e Landspakket, ta 
hopi importante pa duna prioridad na 
e trabaonan pa mehora e maneho fi- 
nanciero di Pais Aruba. Un bon bista 
riba e finanzas di Gobierno, ta yuda e 
proceso presupuestario grandemente 
y ta duna bista unda tin espacio finan- 


ciero pa asina por ehecuta e reforman- 
an na bienestar di comunidad. 


Segun un comunicado di gobierno, 
den e tempo nos dilanti Minister 
Maduro lo brinda informacion mas 
detaya riba e cambionan cu ya caba ta 
wordo implementa y ki pasonan mas 
falta pa wordo tuma pa asina por pa 
mehora e maneho financiero di Pais 
Aruba y tambe por yega na prome bi- 
aha den historia di Pais Aruba na un 
declaracion special di accountant di e 
Cuenta Anual 2026 di Pais Aruba. 

CDC investigando inyeccion di Botox falso: ‘Serio y algun biaha fatal’ 


(FoxNews) – Centro pa 
Control y Prevencion di 
Malesa (CDC) a anuncia di- 
abierna cu ta investigando 
reportahenan di “un malesa 
nobo estilo botulismo den 
varios estado resultado di 
inyeccion di toxina botu- 
linum (comunmente yama 
Botox) administra den en- 
tornonan no-medico,” e 
agencia a bisa den un de- 
claracion. 


“Nos ta coordinando un inves- 
tigacion di brote multi-estado,” 
e agencia a agrega, 
Malesa a keda reporta na de- 
partamentonan di Salud di 
Tennessee y Illinois, cual ta 
trahando cu CDC y FDA riba 
e investigacion, CDC a nota. 


Na Tennessee, cuatro pashent a 
busca cuido medico despues di 
experimenta “señal y sintoma 
estilo botulismo” despues di 


ricibi inyeccion di Botox pa 
proposito cosmetico, segun un 
declaracion online di Departa- 
mento di Salud di Tennessee. A 
hospitalisa dos di e pashentnan. 


“Investigacionnan conhunto 
a identifica preocupacion to- 
cante uso di productonan falso 
of producto di origen incierto 
administra den entornonan no- 
medico manera cas of spa cos- 
metico,” e declaracion a bisa. 


Departamento di Salubridad 
Publico di Illinois a duna un 
declaracion similar despues 
cu dos pashent a reporta cu a 
ricibi inyeccion di Botox po- 
siblemente di contrabanda na 
Condado LaSalle. 
E dos individuo a reporta sin- 
tomanan cu a inclui problema 
di vision, cara cu a cay, fatiga, 
dificultad pa hala rosea y un 
stem seco, segun e declaracion. 


E pashentnan, ambos cu mes- 
ter a keda hospitalisa, a ricibi 
e inyeccion di un enfermera 
licencia kende tabata “eherci- 
endo trabao fuera di su auto- 
ridad.” 


Casonan adicional a keda re- 
porta na Kentucky, Washington 


y Colorado. 


“E fuentenan di e productonan 
di toxina botulinum no ta 
conoci of no ta verifica na e 
momento aki,” CDC a declara. 
“Pregunta tocante regulacion 
di producto y investigacion di 
producto mester keda dirigi na 
FDA.” 


PAHO: Vacuna ‘no ta bay 
frena’ epidemia di Dengue 


(Medscape) – E actual va- 
cuna tetravalente pa Den- 
gue, TAK-003 di laboratorio 
Hapones, Takeda, proba- 
blemente no ta bay controla 
e epidemia andando, segun 
Organisacion Panameri- 
cano di Salud (PAHO). E 
organisacion a enfatisa e 
necesidad pa miho comp- 
rension di e efectividad di 
e vacuna contra diferente 
serotipo y su seguridad den 
condicionnan clinico den 
mundo real. 


Continente Americano ta 
experimentando un aumento 
record den casonan di Dengue. 
Tres biaha mas caso a keda 
identifica durante 2024 (3.5 
miyon) cu loke a reporta pa e 
mesun periodo na 2023. 
Daniel Salas, manager ehecu- 
tivo di Programa Comprensivo 
di Inmunisacion di PAHO, 
a bisa den un conferencia di 
prensa fin di maart cu e va- 
cuna disponible no lo stop e 
epidemia di Dengue, mester 
us’e complementariamente 
cu otro accion, di cual e mas 
importantenan ta operacion 
riba e campo, control di vec- 
tor, prevencion y educacion. 


Jarbas Barbosa, director di 
PAHO, a agrega cu “e vacuna 
cu nos tin actualmente no ta 
e miho respuesta pa reduci 
transmision y preveni morto.” 


Regimen TAK-003 ta consisti 
di 2 dosis cu un intervalo di 
tres luna entre aplicacion, 
pues “e no ta un herment 
pa controla transmision na e 


momento aki. Estudionan a 
mustra cu solamente 8 aña di 
vacunacion [na nivel di po- 
blacion] lo tin un impacto 
significante riba transmision 
di Dengue,” segun Barbosa. 


“Hende no por spera cu djis 
pasobra nan ta vacuna, nan 
no ta bay haya Dengue. E 
vacuna tin alcance limita,” 
Salas a enfatisa. 


Otro strategia pa control di 
vector, manera uso di bacte- 
ria Wolbachia y sterilisacion 
di sangura, ta strategianan pa 
futuro y “no hermentnan pa 
controla e brote aki,” Sylvain 
Aldighieri, director di Depar- 
tamento di Prevencion, Con- 
trol y Eliminacion di Malesa 
Contagioso na PAHO a indica. 


Den su comentarionan, Bar- 
bosa a urgi intensificiacion di 
esfuersonan cu hermentnan 
cu ya ta disponible. Esaki ta 
inclui eliminacion di criadero 
di sangura (“80% ta den of 
cerca di hogarnan) y protege 
contra picadura di sangura, 
preparando servicionan di 
salud pa diagnostico trempan 
y maneho clinico na tempo, 
y educa e poblacion tocante 
sintoma di Dengue pa asina 
nan busca atencion medico 
inmediatamente. 
Maske Dengue ta aumentando 
na Latino America y Caribe, 
e paisnan mas afecta ta Bra- 
zil (83%), Paraguay (5.3%) y 
Argentina (3.7%), cu ta conta 
pa 92% di e casonan y 87% 
di e mortonan, segun PAHO 
a reporta. 


REINO 
A8 


Dialuna 15 aPRil 2024 


Ministerio di Corsou ta 
coregi curso cu politica di 
licencia pa partera nobo 


(CuracaoChronicle) – Ministerio di Salud, Ambi- 
ente y Naturalesa (GMN) di Corsou a revela un po- 
litica renoba tocante cuido primario di partera. 


E movida strategico aki ta bini despues di decision hudi- 
cial unda ta blokia Minister Javier Silvania su intentonan 
anterior di disminui e establecimentonan di partera riba e 
isla cu no ta controla. 


E desafio legal, lidera pa partera Lysanne Dijkstra-Van 
Heijningen, a causa cu e ministerio lo mester bolbe evalua 
su posicion. Corte su decision a enfatisa cu e evidencia 
pa sostene un politica cu consistentemente ta restringi e 
practica liber di partera no ta adecua. Ademas, e ta enfatisa 
un falta di hustificacion pa nenga Dijkstra-Van Heijningen 
peticion pa practica sin restriccion. 


Den respuesta na e perdida legal aki, e ministerio a crea 
un curso nobo cu su iteracion mas recien di politica. For- 
mula via consultanan extremo cu stakeholdernan clave, e 
politica tin e meta di centralisa e servicionan primario di 
parto dentro di of pega na e infrastructura di e hospital 
nobo. Adicionalmente, e ta busca delinea un marcacion cla 
entre cuido di partera primario y secundario. 


Crucialmente, e implementacion di e politica aki ta ser 
lidera pa Fundacion Duna Luz (FDL). FDL mester intro- 
duci un protocol nacional comprensivo pa cuido di par- 
tera, cual lo cumpli e tarea di ta un base pa un strategia di 
servicio di partera uni y consistente den henter e isla. 


Ademas, e politica ta envisiona ahustenan structural pa e 
mecanismonan di devolucion, conhuntamente cu e lansa- 
mento di un campana di conscientisacion nacional. E cam- 
paña aki tin e meta di educa mamanan na estado tocante 
e utilisacion apropia di recursonan di cuido di partera pri- 
mario y secundario. 


Cu e cuadro di politica nobo aki, e Ministerio di Salud 
di Corsou no solamente ta rectifica e posicion legal den 
pasado pero tambe ta crea e fundeshi pa un provision mas 
mehora di servicionan di partera pa e isla su poblacion. 


AMCA di Australia lo tuma accion contra 
operadornan basa na Corsou cu ta opera 
den exterior 


(CuracaoChronicle) 
- 
Australia’s 
Media 
and 
Communications Author- 
ity (AMCA) lo intensifica 
esfuersonan pa atende e 
problema di operadornan 
den exterior basa na Cor- 
sou cu ta ofrece weganan 
di placa na clientenan di 
Australia. 


E movida aki ta bini cu 
AMCA su esfuerso pa aplica 
leynan di Australia cu ta pro- 
hibi e provision di servicio- 
nan di wega sin un licencia 
domestico. 


Actualmente, bao ley di Aus- 
tralia, ofrece servicio di we- 


ganan sin e licencia apropia ta 
ilegal. AMCA ta activamente 
involucra den blokia acceso 
na websitenan di wega di 
placa ilegal pa e hungadonan 
di Australia, cual ta resulta 
den aproximadamente 950 
website cu tin licencia of op- 
eracion di Corsou blokia. A 
pesar di e esfuersonan aki, 
AMCA a enfrenta desafionan 
ora di trata cu e gobierno di 
Corsou riba e topico aki. 


Sinembargo, 
desaroyonan 
recien ta indica un cambio 
positivo den e colaboracion 
entre AMCA y Corsou su 
autoridadnan. Segun vocero 
di AMCA, oficialnan di am- 


bos agencia a keda di acuerdo 
pa mehora e cooperacion y 
asina combati e actividadnan 
di wega di placa ilegal efecti- 
vamente. 


E cambio den strategia aki ta 
coincidi cu e establecimento 
di Curaçao Gaming Control 
Board (CGCB) y e introduc- 
cion di un regimen di licencia 
nobo na Corsou. E regimen 
nobo aki tin e meta di esta- 
blece un cuadro regulatorio 
mas robusto pa operacionnan 
di wega den exterior. Premira 
di keda implementa den aña 
2024, CGCB ya caba ta acep- 
tando aplicacion di licencia 
bao e regulacionnan nobo. 


Transport publico lo ta gratis pa muchanan chikito 
na Amsterdam y Den Haag cuminsando den zomer 


(NLTimes) - Muchanan na 
Amsterdam di entre 4 pa 11 
aña por haci uso di trans- 
port publico gratuitamente 
como parti di un programa 
cu lo test den comienso di 
zomer den e ciudadnan e 
siman aki. 


Adicionalmente, e muchanan 
den e mesun grupo di edad lo 
por usa servicio di transport 
publico sin costo na Den Haag 
como parti di un programa 
similar. 
Na Amsterdam, e muchanan 
lo por haci uso di cualkier bus, 
tram of ‘subway’ opera pa GVB 
gratuitamente cuminsando for 
di dia 20 di juli. Nan no lo paga 
enter 9or di mainta y 9or di 
anochi pa sigura cu e oranan 
mas druk no keda abruma, se- 
gun e ciudad. Tambe nan mes- 
ter ta compaña pa un adulto. 
Esaki lo keda permiti sola- 


mente despues di aplica pa e 
programa di transito gratis, cu 
e periodo di aplicacion cum- 
insando dia 1 di juli. Na mo- 
mento cu esaki keda otorga, 
e aprobacion di biahe gratis 
ta keda agrega na e mucha su 
OV-Chipkaart personal, cual 
ta e carchi di pago pa e sistema 
di transport publico nacional. 
E oferta lo dura te cu dia 5 di 


januari, corespondiendo na e 
fin di e vakantie di winter. Den 
e region di Noord-Holland 
Noord y Haarlem/ijmond, e 
muchanan di te hasta 12 aña 
por haci uso di bus gratis pa e 
aña. Tambe nan por usa bus y 
tram gratuitamente na Utrecht 
e aña aki y Rotterdam tambe ta 
den test di su propio programa 
pa e mesun grupo. 


REINO A9 


Dialuna 15 aPRil 2024 


Hulanda lo provee 1 biyon euro extra den sosten militar pa Ucrania e aña aki 


(NLTimes) - Hulanda lo 
aloca 1 biyon euro extra 
e aña aki pa provee sos- 
ten militar na Ucrania. E 
gabinete a anuncia e deci- 
sion aki riba diabierna du- 
rante un combersacion cu 
President Volodymyr Zel- 
enskyy di Ucrania, Prome 
Minister Mark Rutte a pu- 
blica riba rednan social. 


Pa fin di december, Hulanda 
lo a contribui cu 3 biyon euro 
den sosten militar na Ucrania 
e aña aki so. Esaki lo ser topa 


cu otro 3 biyon euro pa sos- 
ten militar proximo aña se- 
gun e prome minister. 
Manera a premira, 400 mi- 
yon euro tambe lo ser aloca 
pa sostene Ucrania su econo- 
mia y infrastructura. E pais ta 
bao golpinan y atake fuerte di 
Rusia den simannan recien. 
E planta di energia mas gran- 
di alrededor di Kyiv a keda 
destrui. “Ucrania ta ser gol- 
pia diariamente pa agresion 
Ruso. E siman aki atakenan 
di escala grandi a tuma luga 
na plantanan di energia. Ciu- 


dadanonan tambe a ser ase- 
sina den atakenan contra e 
ciudad di Kharkiv. Ucrania 
tin mester di mas pa asina e 
por proteha su mes,” Rutte a 
comenta. 


Rutte a tene dialogonan to- 
cante esaki cu e lidernan di 
gobierno di ambos pais riba 
diaranson. E gobierno nacio- 
nal Hulandes na Den Haag 
ta trahando cu nan coleganan 
den ambos Praga y Copenha- 
gen pa algun tempo caba pa 
ricibi sosten a Ucrania. 


Senado ta agrega medida pa proteha hende cu debe den exterior 


(NLTimes) - Personanan cu 
ta biba den exterior cu un 
debe pendiente cu gobierno 
por mira nan aplicacion pa 
un paspoort nobo rechasa 
bao e Passport Act. Sinem- 
bargo, Senado a dicidi cu 
e grupo aki awo pro ricibi 
mas proteccion legal di e 
cortenan administrativo. 


Prome cu un hende ser nenga 
un paspoort, nan mester ta den 


e registro Register Passport- 
alerts. Esaki ta pasa ora cu un 
curpa di gobierno pidi e minis- 
ter di asuntonan interior agrega 
un persona na e registro ora cu 
nan tin un debe pendiente cu 
por ehempel, belastingdienst, 
y nan no a haci ningun pago of 
areglo di pago pa aregla e debe. 


Mester tin un “sospecha con- 
creto” cu e persona ta purban- 
do di scapa di nan debe den 


exterior. 


Na momento cu e persona ser 
poni den e registro, por nenga 
nan paspoort. Prome, tabata 
posibel trece obhecion na e 


decision ora cu nenga un pa- 
spoort, pero awo hende tambe 
por tin obhecion na e hecho cu 
nan a ser agrega na e registro 
pa medio di cuminsa un pro- 
cedura cu hues administrativo. 


E peticion haci na e minister y 
e registracion por keda desafia. 


Un di dos chens pa yuda pro- 
teha hende den exterior cu 
tin debe cu gobierno ta cu e 
curpa gubernamental mester 
investiga si tin un “bon causa 
pa duda e legalidad di e alerta 
di paspoort” ora cu un pa- 
spoort keda nenga. Si tin un 
causa valido, e paspoort mester 
keda otorga na e persona en 
cuestion. 


Prome cu e cambio aki, un 
paspoort semper ta nenga den 
e situacion aki al menos cu e 
alerta di paspoort ta “evidente- 
mente incorecto.” 


Clientenan ta demanda ING bank 
acusando di perfil racial den 
evaluacion anti-teror 


(NLTimes) - Un simpel 
transaccion entre ruman- 
nan a causa un guera legal 
na Hulanda. 3 cliente di ING 
Bank ta demandando e in- 
stitucion financiero despues 
cu e banco a categorisa un 
transferencia como sos- 
pechoso y a lansa un inves- 
tigacion conecta na posibel 
financiamento di terorismo. 


E clientenan ta bisa cu esaki 
a surgi a causa di e recipiente 
su nomber Arabe, acusando 
cu a crea un perfil a base di 
rasa segun un rapport publica 
riba diabierna pa programa di 
noticia Argos. 


Jalal Et-Talabi, un di e victi- 
manan, a bisa cu e problema 
a cuminsa ora cu el a haci un 
transferencia di 100 euro for 
di su propio credit card na su 
cuenta coriente den september 
2022. E transferencia mester a 
cubri un prestamo di termino 


corto cu el a haci na su ruman 
homber, Abdelhamid. Pa man- 
tene e prestamo den bista, Et- 
Talabi a skirbi “100 euro cash 
Abdelhamid” den e descripcion 
di e transferencia electronico. 


Un siman despues, el a ricibi 
un carta di ING cu ta pidi su 
cooperacion den un investiga- 
cion di cliente bao termino di e 
ley Hulandes contra labamento 
di placa y e financiamento di 
terorismo, WWFT. 


“E pregunta principal tabata, 
“Ken ta e tal Abdelhamid?” Et- 
Talabi a conta den un entrev- 
ista cu Argos. “Ta posibel cu e 
banco ta sospecha su persona di 
terorismo basa solamente riba 
su prome nomber?” 


E audiencia prome cu Insti- 
tuto Hulandes pa Derechonan 
Humano ta premira di tuma 
luga zomer binidero. Abogado 
di derechonan humano, Jelle 
Klaas, representando e clien- 
tenan, a argumenta cu ING su 
dependencia riba nombernan 
no solamente ta inefectivo sino 
tambe ta un discriminacion. El 
a señala cu e banco a menasa 
di cera e cuenta di un di e vic- 
timanan si e no coopera cu e 
investigacion. 


(El Tiempo) – Diferente 
partido 
politico, 
como 
tambe usuarionan riba red- 
nan social, a solicita pa haci 
un huicio politico contra e 
senador Lilly Tellez, ken a 
pidi dispensa na Ecuador 
despues di e asalto di e pais 
aki na embahada Mexicano 
na Quito. 


E senador di partido PAN a 
causa conmocion diamars ul- 
timo 10 di april ora a pidi un 
disculpa publico na presidente 
di Ecuador Daniel Noboa na 
unda polisnan a detene ex- 
vicepresidente Jorge Glas y a 
agredi e diplomatico Roberto 
Canseco. 


“Na nomber di miyones di 
Mexicano, mi kier ofrece un 
disculpa publico na pueblo di 
Ecuador y presidente Daniel 
Noboa pa e bullying Latino 
Americano na su pais,” Tellez 
a bisa for di Senado. 


Ademas, el a pidi pordon pa e 
forma cu cual hefe di e mision 
di Mexico Roberto Canseco a 
actua, “el a viola teritorio Ecu- 


atoriano pa protege un crimi- 
nal,” y a acusa e presidente 
Mexicano Andres Lopez Obra- 
dor di a falta e respet na pueblo 
Ecuatoriano den un forma di 
“gangster” actuando manera 
“un Bukele.” 


Despues di su declaracion po- 
lemico, e senador di e partido 
Morena, Monica Fernandez y 
e presidente di e mesa direc- 
tiva di Senado, a califica Tellez 
como “un traidor di patria” y a 
exigi un huicio politico contra 
dje. 


“Un persona cu ora nos tabata 
indigna pa e accion contra nos 
soberania, di nos hende y dig- 
nidad a bin solidarisa su mes cu 
nos agresor y pone na banda di 
esnan cu ta agredi Mexico, e ta 
un traidor di patria,” e senador 
di Morena a bisa. 


Debi na criticanan y solicitud 
di huicio cu su palabranan a 
provoca, sinembargo Tellez, 
a sostene un posicion contra 
e actuacion di Lopez Obra- 
dor y a celebra e detencion di 
ex-vicepresidente Jorge Glas, 


insistiendo cu embahada Mexi- 
cano no mester sirbi di “cueba 
pa criminalnan.” 
“Lopez Obrador a laga Mexico 
den ridiculo cu comunidad in- 
ternacional pa purba di protege 
un delincuente,” e senador 
Tellez a sigura. 


Ademas, a argumenta cu den 
su declaracion no tabatin ni un 


acto criminal y cu ta trata di 
expresion di un opinion per- 
sonal, cu no por wordo procesa 
di manera hudicial. 


Tellez a pidi na Lopez Obrador 
pa respeta e reglanan di politica 
exterior di Mexico “ y stop di 
mete den asuntonan di otro 
nacionnan.” 


Tellez a celebra e hecho cu 
Jorge Glas ainda ta deteni y 
“no ta sushando embahada 
Mexicano,” tambe a pidi na 
presidente Daniel Noboa pa 
no reestablece relacionnan 
cu Mexico tanten lo tin un 
“compromiso explicito” di e 
mandatario Mexicano cu “no 
lo viola leynan, su autonomia 
y su husticia.” 

Diferente partido ta pidi huicio politico contra senador Mexicano cu a 
pidi dispensa pa Ecuador 


Peru: Lima ta continua como epicentro di violencia criminal 


(La Republica) – Segun me- 
dio La Republica, den ultimo 
dianan, Lima a bolbe ta e 
mesun Lima di semper, epi- 
centro di violencia, asesina- 
tonan multiple, menasa na 
autoridad, atentado contra 
hende local, extorsion, sin 
cu Polis por stop e ofensiva 
aki di crimen organisa. 


Maske tin 30 norma anuncia pa 
Gobierno pa combati insiguri- 
dad ciudadano, nada ta parce di 
funciona pa stop e delitonan aki 
cu ta afecta esnan mas pober. 


Al contrario, gruponan crimi- 
nal, a contesta cu mas violencia, 
algun di nan cu ta stranhero, 
incluso a laga nan diferencianan 
y enfrentamento pa control teri- 
torial y a uni na e otronan pa 
comete delito y causa angustia 
den e capital. 
Di 120 homicidio cu a registra 
na e pais entre 1 di januari y 23 
di februari, 55 di nan a wordo 
cometi na Lima metropolitano. 
Un di e casonan aki di teror 
a sucede dia 7 di februari, ora 
sicarionan a asesina cu tironan 
3 persona na zona 3 di Huascar, 
San Juan de Lurignacho. 


Alcalde di e districto aki, Jesus 
Maldonado, a denuncia cu ta 
ricibiendo menasanan di morto 
y a indica cu gruponan crimi- 
nal ta ofreciendo hasta 30.000 
soles (mas cu 8.000 dollar) pa 
atenta contra su bida y di su 
funcionarionan. 
“Nan a bisa mi cu ta huntando 
30.000 soles pa mata mi, y ora 
ma caba di haci e denuncia na 
warda. Mi a haya un mensahe cu 
menasa y cu firma di “Los Mal- 
ditos de Huascar,” el a revela. 
Otro crimen multiple a sucede 
dia 8 di april na Chaclacayo, 
dos sicario a caba cu e bida di 


un lider di agrupacion musi- 
cal La Nueva Generacion de 
la Carretera Central y 3 amigo 
di dje, den e inauguracion di 
un local. 


Autoridad di e districto aki, 
Sergio Baigorria, a pidi mayor 
siguridad y presencia policial, 
tambe a expresa su preocupacion 
pa e atake aki, “ta necesario pa 
traha pa siguridad ciudadano 
hunto cu Gobierno.” 
“Peru ta un mercado ilicito 
grandi di armanan di candela, 
municion y explosivo di uso 
militar,” e ex-minister di Inte- 
rior Ruben Vargas a adverti y 
tambe a bisa cu “no ta bon pa 
minimalisa un problema asina 
sensibel manera esaki.” 


Diamars ultimo personanan 
desconocido a explota un car- 
gamento na porta di un scol, 


sin laga dañonan personal. 


Den e ultimo kwartaal di 2023 
na Lima metropolitano y El 
Callao a registra 486 rapport 
di homicidio, segun Sistema 
di Denuncia Policial, e me- 
sun periodo aki a haya 57.456 
denuncia pa delitonan contra 
patrimonio. 


Na Lima, e percepcion ta cu 
insiguridad ciudadano ta mas 
critico compara cu aña pasa na 
unda actualmente 70%, kier- 
men, 7 di cada 10 Limeño, ta 
kere cu e pais cada dia ta mas 
pio cu antes, segun encuesta di 
Ipsos realisa na maart ultimo. 


Pa hortamento, ultimo periodo 
di aña pasa, na Lima a señala cu 
tin 21.158 denuncia, mientras cu 
pa violacion sexual a registra na 
sistema policial 2.292 denuncia. 


regional a11 


Dialuna 15 aPRil 2024 


Chile ta bay pidi Venezuela pa extradita ciudadanonan sospecha di 
asesina un disidente anti-Maduro 


(AP) — Fiscalnan na Chile 
a bisa den weekend cu nan 
tin plan pa solicita formal- 
mente pa Venezuela extra- 
dita dos di su ciudadanonan 
pa bay huicio pa cargonan 
relaciona cu e secuestro y 
asesinato di un disidente 
Venezolano na Chile an- 
teriormente e aña aki, un 
caso cu a pone presion riba 
e relacion entre e paisnan 
Sur Americano. 


Fiscalnan a conclui cu e ases- 
inato di e activista y ex-teniente 
militar a ser planea na Venezu- 
ela. Si proba esaki, e asesinato 
riba suelo Chileno por señala 
un frente nobo den e represion 
amplio di gobierno di presi- 
dente Nicolas Maduro contra 
oposicion prome cu su intento 
di reeleccion e aña aki. 


Venezuela a rechasa cualkier 
participacion. 


Fiscalnan Chileno diabierna a 
implica publicamente e organi- 
sacion criminal mas grandi di 
Venezuela, Tren de Aragua, den 
e crimen. Autoridadnan tambe 
a indica cu nan ta kere cu e 
culpablenan den e asesianto di 
Ronald Ojeda, 32 – kende a 
busca asilo na Chile despues 
di protesta administracion di 
Maduro – por tabata trahando 
den nomber di gobierno Vene- 
zolano. 
Politicanan abierto di Ojeda, 
segun fiscalnan, a descarta 
speculacion cu e grupo a 


mat’e pa su participacion den 
actividad ilicito di gang di caya. 
Tren de Aragua nunca a haci 
un exigencia pa rescata di se- 
cuestro. A mata Ojeda apenas 
oras despues di su secuestro. 
“Nos ta papiando di un victima 
cu a participa den accion contra 
gobierno Venezolano,” segun 
Hector Barros, fiscal liderando 
e caso. 


Aumentando e sospecha, Bar- 
ros a bisa, a deshaci di curpa 
di Ojeda di un manera escalo- 
friantemente metodico – algo 
inusual pa e Tren de Aragua. 
Dia 1 di maart, despues di 10 
dia di buskeda, autoridadnan 


Chileno a haya su curpa den un 
maleta, dera bao di un edificio 
den suburbionan di Santiago, 
cu puiro di cal blanco basha pa 
agilisa descomposicion y cubri 
cu cement. 


Polis Chileno a detene un 
Venezolano di 17 aña di edad, 
kende tabata na e pais ilegal- 
mente, relaciona cu e caso. Exi- 
giendo pa Venezuela coopera 
den e investigacion, gobierno 
Chileno a priminti di busca 
extradicion di e otro dos sos- 
pechoso cu a huy pa Venezuela. 
Unabes cu Venezuela haya e 
solicitud, e proceso lo move 
na cortenan Venezolano, cu 


lo determina si por extradita 
e sospechosonan prome cu e 
hudiciario por haci e determi- 
nacion final. 


Toch Venezuela te awo a faya 
di coopera cu solicitudnan di 
extradicion di Chile den pas- 
ado, den otro casonan crimi- 
nal. “Wowo di mundo ta bay 
ta observando con (Venezuela) 
ta actua,” minister di Interior, 
Carolina Toha a bisa report- 
eronan diabierna. “Nos ta bay 
sigura esaki.” El a bisa cu Chile 
ta considera e crimen “cu e 
mayor gravedad.” 


Ojeda, ex-militar Venezolano, 


a huy di detencion Venezolano 
na 2017 y a busca refugio na 
Chile, cu a dun’e asilo aña pasa. 
For di exilio el a continua ex- 
presando oposicion contra 
Maduro riba rednan social te 
cu su desaparicion. 


Imagennan di camara di se- 
guridad for di mainta trem- 
pan dia 21 di februari, fecha 
di secuestro di Ojeda, ta mustra 
tres homber bisti como polis 
Chileno hibando e for di su 
apartamento y hincando e den 
un vehiculo. 


E incidente a trece e rela- 
cionnan ya caba tenso entre 
Chile y Venezuela na un punto 
di inflexion. 


Santiago a retira su embahador 
na Caracas diahuebs pa motibo 
di secuestro di Ojeda. Yamado 
a aumenta pa gobierno kibra 
relacion cu Venezuela despues 
cu su minister di Exterior, Yvan 
Gill, a rechasa e gang Tren de 
Aragua y su alcance na Latino 
America como un “ficcion crea 
pa medionan internacional.” 


E caso ta yega na un momento 
sensitivo pa Maduro, kende ta 
postula pa reeleccion na juli. 
Den lunanan recien, su cam- 
paña largo pa caba cu disiden- 
cia a genera critica amplio y a 
pone presion riba esfuersonan 
di administracion di presidente 
Mericano, Joe Biden pa habri 
caminda pa eleccion liber y 
husto na e pais. 


Barbados: Enfoke regional riba vinculo di transporte entre Caribe y 
continente Africano ta necesario, segun prome minister 


(BarbadosToday) – Me- 
horacion di e vinculonan 
di transporte entre region 
Caribense y continente 
Africano mester keda un 
meta top pa tur gobierno 
regional si ta bay realisa 
comercio y crecemento di 
turismo completamente. 


Esaki tabata e mensahe fuerte 
di prome minister Mia Mot- 
tley mientras el a duna comen- 
tarionan na e firma di acuerdo 
entre gobierno, Afreximbank y 
Kensington Oval Management 
Inc. (KOMI) na Ilaro Court 
diasabra. 


Mottley, kende a papia despues 
di firma pa un prestamo di 
US$ 25 miyon cu e Banco 
di Exportacion-Importacion 
Africano (Afreximbank) pa 


mehora y mantene e iconico 
Kensington Oval, a bisa cu re- 
forsa y expande lasonan cu e 
continente Africano probable- 
mente ta bay ta clave den me- 
hora crecemento economico 
di e region. 


“Africa tin un dividendo de- 
mografico di cual mundo ta 
bay tin mester pa sostene ac- 
tividad ecnomico, pero tambe 
pa sostene e buskeda di benefi- 
cio di e actividad economico 
aki pa e metanan disdesaroyo 
sostenible (SDG) den siglo 
21. Nos ta kere cu den Caribe 
nos ta den un posicion unico 
pa traha cu Africa, y Africa 
trata e Caribe como su hub 
den continente Americano, y 
[pa nos] igualmente relaciona 
na Africa den terminonan no 
solamente di inversion, sino 


mas importante den termino 
di pertenece, comercio [y] 
movemento di persona,” el 
a splica. 


El a nota cu e vinculonan entre 
e dos zona economico mester 
keda reforsa pa asina reduci 
dependencia riba regionnan 
nort. “Nos ta kere cu Africa y 
e estadonan di Golfo, cu tin 
e penetracion di mas abao pa 
turismo global mundialmente, 
tin un mercado pa motibo di 
e dividendo demografico aki, 
cu ta bay crece. E problema ta, 
bo tin un dificultad distingui 
den e mundo aki pa haya visa 
di transito pa Africanonan por 
bin door di Reino Uni, pa bin 
door di Alemania, Hulanda, 
Merca [y] Canada. A menos 
cu nos crea un vinculo directo 
entre e dosnan, nos ta restring- 
iendo e volumen di pasahero 
cu nos por haya legitimamente 
pa crucero y legitimamente pa 
turismo di estadia largo.” 

CBS ta bisa cu e programa “The Talk” lo yega su fin despues di 15 temporada 


(AP) - The Talk lo caba su comb- 
ersacion cu tin varios aña andando. 
E programa di CBS lo caba den de- 
cember despues di 15 temporada, 
e red a anuncia diabierna. 


“The Talk” a ser crea pa actor Sara Gil- 
bert cu e idea di un grupo di anfitrion 
femenino cu ta papia tocante eventonan 
actual y topiconan ‘hot’, similar na ABC 
su “The View.” Giblert a bisa den un 
entrevista na ana 2011 cu e ta basa riba 
su grupo real di “mamanan amiga” cu 
lo reuni cu otro pa papia. E tabata gusta 
e idea di un “grupo cu nunca bo por a 
realmente descifra, pero diripiente tin 
varios cosnan en comun.” 


E programa a debuta den aña 2010 cu 
anfitrionnan Sara Gilbertm Sharon 


Osbourne, Julie Chen, Leah Remini 
y Holly Robinson Peete. Marissa Jaret 
Winokur a ser recluta como un report- 
ero cu ta riba caya. Den problemanan 
di anfitrion despues di e prome tempo- 
rada, Winokur su posicion a keda kita 
y Peete cu Robinson a keda reemplasa 
pa Sheryl Underwood y Aisha Tyler. 


Den un declaracion hunto publica pa 
CBS, Amy Reisenbach, president di 
CBS Entertainment y David Stapf ken 
ta president di CBS Studios a bisa: “E 
ta logico cu presenta y produci un pro- 
grama henter aña no ta un tarea facil.” 
Nan a sigui expresa “gratitud sincero” 
na e anfitrionnan, productornan y ekipo 
ademas di reconoce e “programa su ex 
anfitrionnan y coleganan cu a contribui 
durante su temporadanan.” 


Ehecutor di O.J Simpson su patrimonio tin plan di lucha contra pago na 
famianan di Brown y Goldman 


(AP) - Ehecutor di O.J 
Simpson su patrimonio ta 
bisa cu e lo traha pa pre- 
veni e pago di 33.5 miyon 
dollar otorga pa un hu- 
rado civil na California 
casi 3 decada atras den un 
demanda di morto eroneo 
haci pa e famia di Simpson 
su ex-pareha Nicole Brown 
Simpson y su amigo Ron 
Goldman. 


Simpson su testament a ser 
lesa na Clack County su cor- 


ta, nombrando su abogado di 
semper, Malcolm LaVergne 
como e ehecutor. E docu- 
mento ta mustra cu Simpson 
su propiedad a ser poni den un 
fondo cu a ser crea e aña aki. 


LaVergne a conta Las Vegas 
Review-Journal cu henter e 
patrimonio di Simpson no a 
ser calcula ainda. Bao ley di 
Nevada, un patrimonio mester 
pasa door di corte si su bienes 
ta surpasa 20,000 dollar. 


Simpson a fayece diaranson sin 
a paga e cantidad di e condena 
civil cu a ser otorga den 1997 
despues cu e hurado a con- 
sidera su persona responsabel. 
Cu su bienes a punto di pasa 
doro di corte su proceso, Gold- 
man y Brown su famia por ta 
den rij pa ricibi un parti di loke 
Simpson a laga atras. 


LaVergne, ken tin desde aña 
2009 ta representa Simpson a 
bisa cu e no kier pa e famia 
Goldman mira ningun cen di 
patrimonio di Simpson. “E ta 
mi speransa pa e famia di Gold- 
man no ricibi absolutamente 
nada,” el a conta Review-Jour- 
nal. “Nan specificamente. Y mi 
lo haci tur cos den mi capacidad 
como ehecutor y representante 
personal pa sigura cu nan no 
haya nada.” 


LaVergne no a comenta inme- 
diatamente na The associated 
Press. 


Aunke e famia di Brown y 


Goldman a pusha pa ricibi nan 
pago, LaVergne a bisa cu nunca 
tabatin un ordo di corte cu ta 
obliga Simpson paga e deci- 
sion civil. E abogado a conta 
Review-Journal cu su ira dirigi 
na e famia Goldman en par- 
ticular ta bini den parti a causa 
di e eventonan cu Simpson su 
buki palnia, titula “If I Did 
It.” Goldman su famia a gana 
e control riba e manuscrito y 
a retitula e buki na “If I Did 
It: Confessions of the Killer.” 


Simpson a genera fama y for- 
tuna via deporte y negoshi 
di television, sinembargo su 
historia a cambia pa semper 
den e asesinato di su ex casa 
y su amigo na Los Angeles. E 
acusacionnan criminal den su 
contra den aña 1995 a ser retira 
den un huicio cu a impacta e 
publico. 


Goldman su tata, Fred Gold- 
man, e victima lider, semper 
a bisa cu e punto nunca tabata 
e placa, sino di tene Simpson 


responsable. Y el a bisa den un 
declaracion diahuebs cu, “cu 
e fayecimento di Simpson, e 
speransa pa responsabilidad 
berdadero a caba.” 


E famia di Goldman y Brown ta 
para na mesun caminda cu otro 
creditornan y probablemente 
lo tin un base mas fuerte, mi- 
rando cu Simpson su patrimo- 
nio ta aregla bao terminonan 
estableci pa e fondo crea den 
januari. E testament ta nom- 
bra su 4 yiunan y ta nota cu 
cualkier beneficiario cu busca 
desafia e provisionnan di e tes- 
tament “lo ricibi un dollar y 
no mas di acuerdo na cualkier 
interes den e testament aki of 
su bienes.” 


Simpson a bisa cu e tabata biba 
di su pension di NFL y priva 
so. Centenares di posesion 
valioso a keda confisca como 
parti di e hurado su decision 
y Simpson a ser obliga subasta 
su Heisman Trophy, cual a ser 
bendi pa 230,000. 

A.T.A. ta presenta di un manera exclusivo documentario "Blue Lizard 
Effect" cu protagonista local y internacional 
Entrante 17 di april e comunidad por mira esaki riba MAX, Warner Channel, TNT, y Discovery 


Durante un anochi bao di 
streanan na Parke Arikok, 
den presencia di bishitan- 
tenan special, productor- 
nan y participantenan di 
e documentario, A.T.A. a 
presenta na un manera ex- 
clusivo e documentario di 
“Blue Lizard Effect”. 


Un serie documental revolu- 
cionario cu ta profundisa su 
mes den e mundo fascinante 
di Aruba, pero di un angulo 
diferente; e serie ta explora e 
concepto energetico di felici- 
dad y e conexion profundo cu 
e cultura, e hende, y naturalesa 
di e isla ta provee pa cu esaki. 
Aruba ta asina e escenario unda 
cu ta papia di e topico di un 
bida feliz y con pa enfoca riba 
esaki. 


Protagonista Jason Silva, un 
personahe renombra den e 
mundo di television, conoci pa 
su storytelling, orador di dife- 
rente conferencia importante, 
y creador di pelicula, nomina 
pa Emmy, ta na un momento 
puntual di su bida y ta en busca 
di un transformacion y den mi- 
hor compronde e esencia di un 
bida felis. Jason ta haci esaki 
na Aruba pa haña sa e motibo 
dicon e ta ser yama E Isla Felis. 
E motibo di felicidad di su ha- 
bitantenan y con e por siña di 
cada un di e personanan cu e ta 
encontra y con esaki por yud’e 
pa asina e tambe por logra e 
transformacion personal. E 
documentario ta conta cu di- 
estres local entre otro, Daexo 
Croes, Rolly Bislik, Kyra Ho- 
everts, Nichole Danser, Har- 
old Kelly, Trudy Lampe, Watra, 
Armando Goedgedrag, Ethan 
Westera, Natusha Croes, Na- 
thaly de Mey, Ciro Abath cu 
ta mustra Jason nan manera di 
biba, pakico nan ta sinti nan 
mes felis, y con e elementonan 
ta mantene nan bibo y activo. 


E serie ta conta cu cuater epi- 
sodio captivante segun e cuater 


elementonan natural: 


Episodio 1 - Awa: Bula den e 
presente mientras Jason Silva 
ta explora e importancia di biba 
riba un isla Caribense manera 
Aruba. Descubri e influencia 
profundo di e lama segun cul- 
tura y identidad Arubiano den 
wowo di tres persona local cu 
ta inspira y conecta cu e forsa 
elemental aki. 


Episodio 2 - Tera: Den e epi- 
sodio di Tera, Jason Silva ta 
uni su mes na buskeda pa re- 
defini felicidad mientras cu e 
ta explora e origen historico y 
mistico di Aruba. Segun ex- 
ploracion di pasado di e isla, 
Silva ta cuminsa un biahe di 
auto-desubrimento y ilumi- 
nacion. 


Episodio 3 - Biento: Sinti e 
forsa elemental di e biento 
mientras Jason Silva ta en- 
contra cu e importancia di aire 
den formacion di e identidad di 
Aruba y su concepto unico di 
felicidad. Explora con e paisahe 
di e isla ta wordo forma segun 
forsanan di naturalesa, lagando 
un marca permanente riba su 
hende. 


Episodio 4 - Candela: Encontra 
cu e poder transformador di 
candela mientras cu Jason Silva 
ta revela e esencia di e "Blue 
Lizard Effect" y su impacto 
profundo riba evolucion di 
Aruba. Experiencia e origen di 
e isla y e spirito di renovacion 
constante y transformativo. 


Entrante 17 di april 2024 por 
mira e documentario via MAX. 
Alabes, via Warner Channel pa 
8or di anochi pa cuater diamars 
consecutivo cu ripiticion riba 
diahuebs 11:30 di mainta na 
paisnan di Colombia, Aruba, 
Ecuador, Argentina, Peru, 
Chile, Venezuela. TNT: 6:00 
PM pa cuater diamars consecu- 
tivo cu ripiticion riba dialuna 
11or di mainta na paisnan di 


Colombia, Aruba, Chile, i Ar- 
gentina. Por ultimo na Discov- 
ery 4:30 di atardi pa cuater dia- 
mars consecutivo cu ripiticion 
riba diabierna 8:30 di mainta 
na paisnan di Argentina, Bra- 
sil, Colombia, Ecuador, Peru, 
Venezuela, y Chile. 


Tocante Aruba Tourism Au- 
thority (A.T.A.) 
Desde 1 di januari 2011, Aruba 
Tourism Authority ta opera 
como un entidad ‘Sui Generis’. 
Un organizacion independien- 
te den e esfera publico. Aruba 
Tourism Authority ta fungi 
como ‘Destination Marketing 
and Management Organization 
(DMMO)’ y ta responsabel pa 
uni interes turistico entre so- 
cionan local e internacional. 
A.T.A. ta pone hopi enfasis 


riba e modelo di “High Value- 
Low Impact” cu ta para pa un 
balans entre aumenta e balor 
economico di e bishitante, 
posiciona Aruba como un pais 
desea y sostenibel, y posiciona 
Aruba como lider di desaroyo 
como un destinacion. Cu meta 


pa sigui mantene esfuerzonan 
den linea segun e balans men- 
ciona, y logra aumenta entrada 
pa medio di calidad di turismo 
en bes di e volumen cu nos 
destinacion ta ricibi. Capacidad 
di carga ta sigui ricibi atencion 
di parti di A.T.A. 

Relaciona cu un investigacion recherche di Santa Cruz, 
A confisca un otro brommer di victima fatal 
di accidente recien 


Diabierna 
mainta, 
re- 
cherchenan di distrito 4 
(Santa Cruz) a bay Da- 
kota en busca di un brom- 
mer relaciona cu un in- 
vestigacion. 


Ta trata aki di un otro brom- 
mer cu e victima di accidente 
fatal tin. Riba ordo di fiscal 
a bay en busca di esaki. Pero 
a bin logra haya esaki na Ja- 
buribari y a splica e famil- 
iarnan cu nan ta bezig cu un 
investigacion y p’esey mes- 
ter e brommer ey. E famia a 
coopera y a laga recherche 
bay cune. 


Polis a bay cu urgencia na Sero 
Pita unda un ex-pareha tabata 
kibrando porta 


Diahuebs atardi a drenta 
informe di cu un homber 
a yega cerca su ex-pareha pa 
busca problema, mesora a 
dirigi un patruya na e sitio. 


Un rato despues a drenta un 
otro informe cu e homber ta 
kibrando e porta, mesora a di- 


rigi e patruya cu mas urgencia 
na e sitio. 


Na yegada di e patruya a bin 
nota cu tur cos ta bao control. 
Polis a papia cu ambos partido 
y tur cos a bira trankil y polis 
a sigui cu su patruyahe. 


Polis a nota menor di edad 
coriendo cu scooter sin 
documento na ordo 


Diabierna madruga durante 
patruya den Sero Patrishi, 
polisnan atento di districto 
1 (Oranjestad) a nota un 
menor di edad coriendo 
un scooter no completo y 
a para esaki pa un control. 


Pa cuminsa, e menor no tin 
rijbewijs y pa colmo e scooter 
no tin documento na ordo; esey 


ta motibo pa polis confisk’e. 
Mirando cu tin hopi ladronicia 
di scooter, si acaso e scooter 
aki ta procedente di ladronicia 
y e doño reconoce como su 
propiedad e por pasa controla 
esaki na warda di polis pa e por 
haya su scooter back. 


Polis a hala atencion di e menor 
di edad pa e orario riba caya. 


Accidente minimal na e 
rotonde Balashi 


Diahuebs anochi a drenta 
informe di un accidente na 
e rotonde Balashi, mesora a 
dirigi un patruya na e sitio. 


Na yegada di e patruya a bin 


compronde cu aki ta trata di un 
accidente unda 2 auto a mishi 
cu otro cu daño minimal. Afor- 
tunadamente ningun hende a 
resulta herida. 


Polis a confisca vehiculo cu hopi placa y droga 


Diabierna madruga durante patruya na 
Alto Vista, polisnan atento di distrito 2 
(Noord) a nota un chauffeur spanta ora 
a wak polis y a par’e pa un control. 


Pa di prome, e no por a mustra rijbewijs ni 
permiso pa ta legalmente na Aruba. Ora polis 
a controla den e auto a bin haya hopi placa y 
droga. Polis a confisca placa, droga y e auto. 
Ademas a detene e chauffeur pa tramita su ex- 
pulsion for di Aruba. 


riba caya a15 

Candela na deposito na 
Burubuno ta causa morto 
di un cacho 


Diabierna mainta a drenta 
informe di un candela 
masha grandi mes na 
Burubuno, mesora a dirigi 
tanto polis como bombero 
na e sitio. 


Na yegada di e patruya a 
bin compronde cu aki ta 
trata di un deposito unda tin 
materialnan bieu warda y 


tambe e mondi patras di esaki. 
Eybanda ta unda varios hende 
ta biba y un persona eynan 
a bira malo, te cu mester a 
pidi presencia di ambulance. 
Ademas un cacho a muri debi 
na e candela. 


Bomberonan a tarda basta pa 
combati, domina y hasta paga 
e candela por completo. 


Chauffeur a bay dal tras di un van na Paradera 


Diabierna mainta a drenta informe di un 
accidente dilanti M.F.A. na Paradera, me- 
sora a dirigi un patruya na e sitio. 


Na yegada di e patruya a bin compronde cu aki 
ta trata di un accidente unda cu e chauffeur di 
un auto no a regula su velocidad ni a mantene 
distancia a bay dal tras di un Mitsubishi L300 
van. Afortunadamente ningun hende a resulta 
herida. 


Chauffeur burachi cu tabata cu un baby 
den auto a bay dal riba cura di cas 


Diabierna merdia a drenta 
informe di un accidente cu 
hende herida y cu baby den 
auto na Cashero, mesora a 
dirigi tanto polis como am- 
bulance na e sitio. 


Na yegada di e patruya a bin 
compronde cu e chauffeur ta- 
bata core cu velocidad halto y a 
baha caminda bay dal riba cura 
di un cas. 


Polis a nota cu e baby tabata 


den su childseat durante e 
impacto. Na yegada di e am- 
bulance a atende tanto e baby 
como e chauffeur na e sitio 


mes. Despues di a ser atendi 
pa e ambulance polis a detene 
e chauffeur pa a core auto bao 
influencia y causa un accidente. 


Motociclista no a duna auto preferencia y a 
bay dal riba dje resultando herida 


Diabierna merdia a drenta informe di un 
accidente cu hende herida na e crusada 
Frankrijkstraat Italiëstraat, mesora a dirigi 
tanto polis como ambulance na e sitio. 


Na yegada di e patruya a bin compronde cu aki 
ta trata di un accidente na un bayonet kruispunt 
entre un Hyundai Getz y un motociclista. Aki e 
motociclista mester a para pa duna preferencia 
na Hyundai Getz y door cu e no a haci esaki, 
nan a dal den otro y e motociclista a cay y herida 
su mes te cu weso tabata exponi na e herida. 


Na yegada di e ambulance nan a atende e moto- 
ciclista y cu yen di dolor a pone den e ambulance 
y asina a transporte pa hospital. 

Accidente hit & run cu herido na Mandolinstraat 


Diabierna atardi a drenta informe 
di un accidente cu hende herida na 
Mandolinstraat, mesora a dirigi tanto 
polis como ambulance na e sitio. 


Na yegada di e patruya a bin compronde 
cu aki ta trata di un accidente hit & run 
unda un Nissan March bruin bayendo 
nort a bay dal tras di un hoben riba 
scooter y a sigui bay sin para. 


Testigonan a mira ken tabata na stuur 
y a tuma e number di auto y a duna 
polis e detayenan aki. Na yegada di e 
ambulance nan a atende cu e victima 
y a transporte pa hospital. 
E team di joyriding a presenta pa asina 
investiga si e scooter lo por ta horta. 


Atrobe accidente cu hende herida na crusada na Piedra Plat 


Diabierna atardi a drenta informe 
di un accidente cu hende herida na 
e crusada banda di Weng Kee na 
Piedra Plat, mesora a dirigi tanto 
polis como ambulance na e sitio. 


Na yegada di e patruya a bin compronde 
cu aki ta trata di un accidente unda un 
Hyundai Accent a sali sin duna pref- 
erencia na e Suzuki Swift y nan a dal 
den otro. Debi na e impacto ambos 
chauffeur a resulta herida y na yegada di 
e ambulance a atende cu ambos herido 
na e sitio mes. 


Chauffeur a bolter auto den B. Van 
de Veen Zeppenfeldstraat 


Diabierna atardi a drenta informe 
di un accidente cu hende herida na 
B. Van de Veen Zeppenfeldstraat, 
mesora a dirigi tanto polis como 
ambulance na e sitio. 


Na yegada di e patruya a bin compronde 


cu aki ta trata di un accidente unda cu 
e dama chauffeur a baha caminda dal 
riba un pilon subi esaki bay den banda 
y bolter. Debi na e impacto e dama a 
resulta herida, na yegada di e ambulance 
nan a atende e dama y a transporte pa 
hospital. 


Dos ambulance a bay Sero Patrishi 
pa persona cu tabata scuma y no 
tabata reacciona 


Diabierna atardi a drenta in- 
forme di cu tin persona cu lo a 
bira malo y no ta reacciona na 
Sero Patrishi, mesora a dirigi 2 
ambulance na e sitio. 


Na yegada di e ambulance nan a 
atende e persona y a transporte cu 
urgencia pa hospital. 

Traha cement ta hopi dañino pa clima y un solucion ta habriendo na California 


(AP) - E ta un contribuidor grandi 
na cambio di clima, e manera cu 
edificionan y cayanan ta crea cu 
concret. E tambe ta un problema 
cu ta creciendo mientras mas di e 
mundo ta desaroya. Esaki ta haci 
cu e careda a cuminsa pa yega na 
solucionnan pa material cu ta re- 
sponsabel pa casi 8 porciento di e 
emision di carbon dioxide global. 


Awo un compania na California a de- 
saroya un tecnologia cu ta reduci e car- 
bon dioxide den e creacion di cement 
y por tin e potencial di opera na escala 
grandi. Fortera ta intercepcta e carbon 
dioxide den e weanan unda e cement 
ta traha y ta usa esaki back pa crea ce- 
ment adicional. Den su prome intento 
di escala comercial, e tecnologia ta lo 
ser agrega na CalPortland su facilidad di 
Redding, California, un di e plantanan 
di cement mas grandi na Merca cu ta 
habri diabierna. 


“Nos meta ta di trece un solucion cu 
por traha di manera igual na cualkier 
planta,” Ryan Gilliam, CEO di Fortera 
a comenta, 


Inicialmente Fortera lo produci sufici- 
ente pa mescla cu por lo menos un di 
cinco parti di CalPortland su producto 
den un mescla cu ta reduci carbon cu 
10 porciento. Giliam a bisa cu tin un 
exigencia grandi pa mezclanan cu ta 
reduci carbon cu 40 pa 50 porciento, 
y pa un producto puro cu e compania 
ta traha, cual tin 70 porciento menos 
carbon. 


Fortera a evoluciona den parti di un 
compania anterior yama Calera cu ta- 


bata entre e promenan den converti 
carbon dioxide den cement cuminsando 
na aña 2007. El a basha alrededor di 100 
ton di su propio cement di carbon abao 
den edificionan di California y cayanan 
pero a cay den aña 2024 a causa di prob- 
lemanan financiero. Basa riba e cono- 
cemento aki, Giliam a funda Fortera 
den aña 2019 cu varios ex empleado 
di Calera. 


Tin “practicamente un “planta di ce- 
ment na cada 250 miya den mundo,” 
el a bisa. Pa motibo cu e ta traha cu e 
plantanan existente aki y ta usa e me- 
sun material cu e industria ta usa caba, 


Fortera ta bisa e ta un tecnologia cu ta 
un opcion economicamente competi- 
tivo pa rapidamente preveni emision di 
carbon cu ta kenta nos planeta. 


Un diferencia di otro esfuersonan di 
concret y cement di carbon abao ta cu 
e ta ofrece por lo menos e posibilidad 
di ser instala ampliamente na plantanan 
di cement na luga di cambia e manera 
cu e industria ta funciona actualmente. 


Fortera ta un di e varios esfuerso pa 
reduci e impacto riba clima di concret. 
Instituto Mericano di Arkitecto 
ta educa varios di e mundo su agenci- 
anan di arkitectura mas grandi tocante 
emisionnan di carbon den materialnan 
pa construccion. Algun hurisdiccion cu 
ta inclui Vancour, British Columbia tin 
standard di construccion cu ta encu- 
rasha concret di carbon abao. Califor- 
nia a aproba un ley den aña 2021 cu ta 
rekeri e estado su Air Resources Board 
pa desaroya un strategia pa e estado su 
industria di cement reduci su emision 
di gas cu 40 porciento pa aña 2035 y 
yega un ‘net zero’ pa aña 2045. 


Fabricantenan di cement ta keinta ‘kiln’ 
te na mas o menos 1,400 grado Celsius 


pa kibra e limestone y separa esaki den 
carbon dioxide y calcium oxide. 


Fortera su proceso ta chupa e carbon 
dioxide afo y ta transporta esaki via un 
tubo na un mashin unda esaki ta bira 
solido. Su tecnologia ta funciona cu 
1,000 grado Celsius, cual ta haci cu e ta 
rekeri menos energia y ta emiti menos 
carbon. 


Ora e carbon dioxide captura ta ser 
mescla cu calcium oxide, e ta bira un 
tipo di limestone cu ta manera cement 
ora cu e muha. E producto aki, cual 
Fortera ta yama ReAct, ta mescla cu 
otro ingredientenan pa crea concret. 
Fortera ta usa un mescla di 15 porciento 
di ReAct den concret pa motibo cu esaki 
ta loke ta permiti bao standard di e in- 
dustria existente cu ta regula e fortalesa 
y durabilidad di e material. 


E compania ta purbando di yega na un 
producto di 100 porciento ReAct cu ta 
un reemplaso aproba pa cement y ta 
bisa cu nan ta den proceso di test con 
por cumpli cu e rekisitonan internacio- 
nal, sinembargo e proceso regulatorio 
ta tuma alrededor di 5 aña. 

Alex ‘Poatan’ Pereira ta retene su titulo den UFC 300 


(ESPN/MMAFighting) – 
Alex Pereira tabatin mes- 
ter di menos cu cuatro 
minuut pa proba ken ta 
e miho light heavyweight 
na mundo di berdad. 


Pereira, despues di check un 
scop accidental bao su faha 
for di Jamahal Hill, a manda 
su oponente drumi riba e 
canvas cu un left hook vicio- 
so. Despues cu el a basha mo- 
kete riba Hill, referee Herb 
Dean a haya su mes forsa pa 
stop e pelea. 


Hill a yega UFC 300 como 
e ex-campeon 205-libra sin 
realmente a perde e faha, ya 
cu un lesion di Achilles du- 
rante un wega di basketball a 
forsa ‘Sweet Dreams’ pa drop 
e titulo. 


Pereira e ora a gana e titulo 
bashi despues di derota ex- 
campeon light heavyweight, 
Jiri Prochazka na UFC 295. 
Den apenas 10 pelea di MMA 
den su careda, ocho di su vic- 
toria a bin via knockout. 


Despues di e pelea, Hill a pu- 
blica un declaracion cortico 
riba rednan social cu un ac- 
tualisacion di su salud como 
tambe un promesa cu e lo 
bolbe pronto. “Oh well, esey 
ta e wega cu nos ta hunga,” 
Hill a bisa. “A gara mi. Pa tur 


cu tin interes, mi ta bon. Ai- 
nda nos ta haciendo nos cos 
awenochi.” 


Den e co-evento principal, 
Zhang Weili a retene su titulo 
strawweight contra su paisa- 
no Yan Xiaonan den un pelea 


di cinco ronda. 


Ademas, Max Holloway a 
duna un di e miho knock- 
out den historia di UFC cu 
un KO na ultimo momento 
riba Justin Gaethje pa bira e 
campeon BMF nobo. 


150 atleta ta nomina den Premio Excelencia Den Deporte 
E anochi di gala ta tuma luga dia 19 di april proximo 


Diaranson atardi den un esfera ameno, ronda 
pa atleta-, mayor-, entrenado- y invitadonan 
special, Minister di Deporte, Endy Croes a pre- 
senta Premio Excelencia den Deporte, unda cu 
lo reconoce e atletanan cu mas a destaca den 
nan disciplina durante aña 2023. 


Un total di 26 federacion a manda nomber di nan 
atleta cu mas a destaca. Lo reconoce e nominadonan 
dia 19 di april den un anochi di gala dedica special- 
mente na nan. Un total di 150 atleta ta nomina den 
diferente categoria pa aña 2023. Lo reconoce binti 
(20) entrenado pa nan contribucion den e desaroyo 
di deporte di Aruba. Tambe, lo rindi homenahe na 
dies (10) baluarte deportivo cu a dedica gran parti 
di nan bida na desaroyo di deporte di Aruba. Banda 


di esaki, lo reconoce cinco (5) atleta olimpico cu 
lo ricibi un certificado y pin di Olympians for Life 
(OLY) for di World Olympians Association pa nan 
esfuerso y pa promove e balornan olimpico. Despues 
di e conferencia di prensa, e nominadonan a ricibi 
nan banchi di entrada y “goodie bag” cu ta consisti 
di un tas, serbete, boter di awa, headphone y pechi 
graba cu e logo di PED. 


Comision di hurado: 
E comision encarga pa scoge e ganadonan ta consisti 
di cinco profesional cu tin e afinidad den prensa 
deportivo. E rekisitonan pa saca e ganadonan ta basa 
riba e siguiente condicionnan: 1. prestacion local; 2. 
prestacion internacional; 3. prestacion den comuni- 
dad di Aruba. 


Ceremonia oficial: 
E anochi di gala ta tuma luga diabierna 19 di april den 
Renaissance Convention Center, unda cu lo otorga 
diferente premio, entre otro, medaya y certificado 
pa tur 150 nominado, plakkaat pa e 14 ganadonan, 
plakkaat pa e 20 entrenadonan, plakkaat pa e 10 balu- 
artenan deportivo y premio efectivo. Tambe, 5 atleta 
olimpico lo ricibi un certificado y pin for di World 
Olympians Association. 


Pa conclui, Minister Endy Croes ta felicita tur e nomi- 
nadonan cu a destaca den aña 2023 y ta deseanan 
hopi exito. Alabes, e mandatario di Deporte ta gradici 
comision organisado y tur cu a haci e proyecto aki 
posibel. Por ultimo, Pueblo di Aruba ta keda cordial- 
mente invita pa sintonisa e anochi mas grandi den 
deporte di Aruba dia 19 di april cuminsando pa 7 or 
di anochi en bibo via Telearuba y Canal 22. 

Resultado Sorteo 
13 y 14 april 


Cadena Alexander Lottery ta presenta resultado di weganan di suerte 


merdia 
anochi 
diadomingo merdia 



8 



9950 
4938 


FP 


365 


Sorteo # 4237 


Sorteo # 2293 


0137 


8762 


Sorteo # 4237 


X5 


7003 


Sorteo # 4237 


Sorteo # 1111 


Scorpio 


2387 


FP 


4 
Letter 
D 


0 
0 
4 


115 


0 
6 


141 


0 
0 
0 
0 
0 



8 



4844 


FP 


Proximo Jackpot 


56.000,- 


Sorteo # 6443 


Sorteo # 


x afl 8,00 


x Match 4 


Mega Ball 


Proximo Jackpot 


350.000,- 


x match 4 


Sorteo # 


3378 


Sorteo # 6021 


Sorteo # 951 


x afl. 500,00 


x afl.15,00 
x afl 50.00 


Piscis 


X2 


676 


x Jackpot 


Sorteo # 8218 
Sorteo # 2484 


Sorteo # 1967 


8319 


0154 


Sorteo # 7262 


x Jackpot 


x Match 4 
x afl. 12,00 


X2 


Joker 


3842 
210.000,- 


x Jackpot 
x Match 4+ 


Proximo Jackpot 


09-19-24-28-29 


05-19-25-29-33 


2924 


Afl. 450.000,- 


Letter 


0 
0 
0 


0 


0 
5 


89 


0 
0 
0 
0 
0 



8 



09-15-17-23-25 


2846 


Joker 


3169 
210.000,- 


x Jackpot 
x Match 4+ 


Proximo Jackpot 


X2 


748 


x Jackpot 


Sorteo # 4238 
Sorteo # 


Sorteo # 2294 


7837 


7531 


Sorteo # 4238 


x Jackpot 


x Match 4 
x afl. 12,00 


X3 


8534 


Sorteo # 4238 


Sorteo # 1112 


x afl. 500,00 


x afl.15,00 
x afl 50.00 


Sagitario 


Mega Ball 


Proximo Jackpot 


360.000,- 


x match 4 


Sorteo # 


Sorteo # 


x afl 8,00 


x Match 4 
4855 


FP 


Proximo Jackpot 


58.000,- 


Sorteo # 6444 


Afl. 460.000,- 


diario 
Korsou 
super4 
flamingo 


8740 
3594 
8132 
1097 
8691 
9800 
super5 
4614 
3495 
4725 
- 
7617 


diario 
Korsou 
super4 
flamingo 


7109 
7331 
4228 
2200 
1845 
9220 
super5 
7804 
8327 
0701 
14664 
9069 


diadomingo 


Inscribi pa ciclo 7 di Edutech 
Inscribi bo scol y bira parti di e iniciativa innovativo di EduTech 


Ciclo 7 di EduTech ya ta habri pre- 
sentando un oportunidad increibel 
pa scolnan uni na e revolucion edu- 
cativo. E ciclo aki ta un di e ultimo 
chensnan pa participa ya cu ciclo 8 
lo ta e ultimo oportunidad pa apli- 
ca. Scolnan por inscribi te dia 18 di 
april 2024. Gobierno di Aruba ta 
haci un yamado na tur scolnan pa 
tuma e oportunidad aki y inscribi bo 
scol entregando bo plan di proyecto 
y bira parti di e iniciativa innovativo 
di EduTech. 


Manera ta conoci, EduTech ta un 
proyecto di Gobierno di Aruba hunto 
cu Futura den cual ta pone Awg. 400.000 
disponible pa proyectonan di innova- 
cion na scolnan. E proyecto di Edutech 


ta duna oportunidad na tur scol pa bin 
cu nan mesun proyecto y tin e opor- 
tunidad di gana recursonan financiero 
of material pa ehecuta e proyecto. 


E aña escolar ta parti den diferente ciclo 
na unda e studiantenan, docentenan of 
directornan ta manda nan propuesta di 
e proyecto pa Futura y eynan e proyecto 
ta wordo evalua pa un comision. A base 
di e evaluacion ta haci un seleccion di 


e proyectonan cu lo ricibi e recursonan 
financiero of e material pa e ehecucion 
di esakinan. 
EduTech a cuminsa durante aña escolar 
2022-2023 cu resultadonan hopi exitoso 
y asina Futura a dicidi pa ripiti e exito aki 
tambe pa aña escolar 2023-2024. 


Den total pa e aña escolar 2022-2023 a 
distribuiAwg. 415.000 entre 12 institu- 
to di enseñansa di cual e ganadornan a 
ricibi: 
•	 
Colegio Bon Bini: 4 smart boards y 
25 tablets pa nan ‘smart room’. 


•	 
Colegio EPI: tools pa 
nan 
Digital 
Explora- 
tion Model y 100 board 
games cu add-ons pa e 
desaroyo di e 21st-cen- 
tury skills. 
•	 
Aurora Scol Preparato- 
rio: 3 smart boards pa 
cada un di e 3 klasnan. 
•	 
EduCampus: un modu- 
lar unit, varios apara- 
tonan, muebles y otro 
material pa e Maker- 
space. 
•	 
Pius X School: 7 smart 
boards y add-ons. 
•	 
Maria Goretti College: 2 
smart boards, 2 HP lap- 
top, y 25 tablets pa klas- 
nan 5. 
•	 
Colegio Laura Wernet- 
Paskel: 2 smart boards pa 
1e y 2e klasnan, 25 HP 
Chromebook, 25 tablet. 
•	 
St. Paulus School: 50 HP 
Chromebook. 
•	 
Cacique 
Aterima: 
un 
surtido amplio di ma- 
terialnan STEM pa en- 
volve e studiantenan den 
STEM. 
•	 
Universidad di Aruba: 
aparatonan, mueble y 
material pa un STEM 
lab. 
•	 
Scol Preparatorio Nos 
Paraiso: 7 Samsung Flip 
eBoards. 
•	 
St. Dominicus College: 
15 iPads y 6 Chrome- 
book. 


Prome 
Minister 
Evelyn 
Wever-Croes den nomber di 
Gobierno di Aruba ta invita 
tur scol pa inscribi y asina 
participa y bin na remarca pa 
financiamento di material- 
nan innovativo pa nan scol. 
Gobierno di Aruba lo sigui 
apoya e sistema di educacion 
cu proyectonan asina pa por 
prepara nos futuro genera- 
cionnan pa e era digital. 


Por inscribi via: https://www. 
edutecharuba.org/submit- 
application 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
del Pueblo 
Tel. 582 1253 


San Nicolas: 
San Lucas 
Tel. 584 5119 


Merca: Griep aviar ta plamando entre mas 
animal di cria. Webo y lechi ta safe? 


(AP) – Un brote di griep 
aviar den baca di lechi na 
Merca a crece pa afecta mas 
cu dos decena di rebaño den 
ocho estado, apenas algun 
siman despues cu e produc- 
tor di webo mas grandi di 
e pais a haya e virus den su 
galiñanan. 


Oficialnan di Salud ta insisti 
cu e riesgo pa publico ta abao 
y cu cadena di suministro di 
cuminda na Merca ta keda safe 
y stabiel. “Na e momento aki, 
ta keda sin preocupacion cu e 
circunstancia aki ta presenta un 
riesgo pa salud di consumidor, 
of cu ta afecta e seguridad di e 
suministro comercial interestatal 
di lechi,” FDA di Merca a bisa 
den un declaracion. 


Te cu diabierna, e variante di 
griep aviar cu a mata miyones 
di parha salvahe den añanan 
recien a ser haya den al menos 
26 rebaño di baca di lechi den 
ocho estado Mericano: Idaho, 
Kansas, Michigan, New Mexico, 
North Carolina, Ohio, Texas 
y South Dakota. 


E virus, conoci como H5N1 
Tipo A, a keda detecta den un 
variedad di mamifero durante 
ultimo añanan, pero esaki ta 
e prome biaha cu a hay’e den 
baca, segun agencianan federal 
di salud y animal. Analisis ge- 
netico di e virus no ta mustra 
cu el a cambia pa plama mas 
facilmente den hende, CDC 
di Merca a bisa. 


Pa loke ta produccion, oficialnan 
di agricultura den al menos 17 
estado a restringi importacion 
di baca di lechi for di estadonan 
unda a detecta e virus, pero te 
awo, agencianan di gobierno 


a bisa cu tin tiki efecto riba 
produccion comercial di lechi. 
Oficialnan ta kere cu e bacanan 
a keda infecta probablemente 
door di ta exponi na parha sal- 
bahe, pero a bisa cu “no por 
descarta” transmision di baca 
pa baca. 


Agricultornan ta haciendo test 
di baca cu ta mustra sintoma di 
infeccion, incluyendo reduc- 
cion den suministro di lechi y 
letargia. Animalnan cu ta mus- 
tra señal of ta test positivo ta 
separa di otro animalnan riba e 
granja. E animalnan ta parce di 
recupera dentro di dos siman. 


Productornan di webo Meri- 
cano ta observando e situacion 
di cerca despues cu a detecta 
griep aviar den galiña na Texas 
y Michigan. A mata miyones 
di parha, pero FDA a bisa cu 
e riesgo di webonan afecta 
yegando mercado minorista 
of causando infeccion den 
humano ta abao pa motibo di 
inspeccionnan federal y otro 
salvaguardia. 


Cientificonan ta bisa cu no tin 
evidencia pa sugeri cu hende por 
contrae e virus door di consumi 
cuminda cu a ser pasteurisa, 
of trata cu calor – of cushina 
adecuadamente. “E no ta un 


preocupacion pa seguridad 
di cuminda,” segun Lee-Ann 
Jaykus, un microbiologo emeri- 
tus di cuminda y virologo na 
Universidad Estatal di North 
Carolina. 


Segun expertonan di seguridad 
di cuminda y oficialnan di go- 
bierno, sinembargo, lechi na 
supermercado ta keda safe. Pro- 
ductornan Mericano ta prohibi 
di bende lechi di baca enfermo 
y mester destrui esaki. Ademas, 
lechi bendi a traves di lineanan 
estatal ta rekeri pa ta pasteurisa 
of trata cu calor usando un pro- 
ceso cu ta mata bacteria y virus 
incluyendo influenza. 
Oficialnan di agricultura a bisa 
ademas cu solamente baca pa 
lechi y no baca pa carni a keda 
infecta of mustra señal di malesa 
te e fecha. 


E productor mas grandi di webo 
na Merca temporalmente a stop 
operacion dia 2 di april despues 
di haya griep aviar den su gali- 
ñanan. Cal-Maine Foods a mata 
como 1.6 galiña cu ta pone webo 
y otro 337mil puyito despues 
di e deteccion. 


E compania a bisa cu no tin 
riesgo pa webo den e mercado 
y cu no a retira ningun webo. 


Pronostico di tempo 


Tempo: 
Parcialmente nubia cu un 
awasero pasahero. 


Temperatura 
maximo 
33 
grado Celsius. 
Temperatura 
minimo 
27 
grado Celsius. 
Indice di calor (heat index) 
den y rond di oranan di mer- 
dia: 34 pa 39 grado Celsius. 


UV index: 12. 


Bahada di solo: 6:52 pm. 
Subida di solo: 6:27 am. 


Biento: 
Modera te basta fuerte for 
di direccion oost; forsa 4 te 
5 (20 te 39 km/ora, 11 te 21 
nudo). 
Durante di dia fuerte den 
rafaga; forsa 6 (40 te 50 km/ 
ora, 22 te 27 nudo). 


Situacion general di tem- 
po: 
Extension di e area di pre- 
sion halto riba Atlantico lo 
mantene un biento modera 
te fuerte den rafaga. Un 


disturbio na nivelnan mas 
abou di atmosfera ta move 
bay west y lo trece un poco 
di humedad den e partinan 
mas abao di atmosfera. Es- 
aki lo por induci un awasero 
pasahero te breve principal- 
mente en oranan di mardu- 
ga y mainta trempan. 


Condicion maritimo/ es- 
tado di lama: 
Na partinan proteje di costa: 
keto, rond di 1 pia. 
Na partinan zuid: trankil, 
entre 1 pa 2 pia. 
Na partinan oost te noord- 
west di costa: generalmente 
modera cu olanan di 4 pa 5 
pia. 


OBITUARIO A21 


Dialuna 15 aPRil 2024 


” Remembrance is a form of meeting” 
- Kahlil Gibran 


“Your living is determined not so much by what 
life brings to you as by the attitude you bring to 
life; not so much by what happens to you as by 
the way your mind looks at what happens.” 
- Kahlil Gibran 


Cu dolor na nos curason pero tambe agradecido 
pa tur e bunita recuerdonan, nos ta anuncia e 
fayecimento di: 


Bernardus (Ben) F. C. King 
*14 januari 1948 - † 9 april 2024 


Na nomber di su: 
Casa: 
Mieke de Droog 


Yiunan: 
Sandra Vocking 
Jeroen Vocking y Corien Steendijk 
Natasja y Jerry Gomez 
Joeri King y Kim Risseeuw 


Nieto(a)nan: 
Sven y Yara Huigen 
Emma y Tom 
Damian y Milena Gomez 
Nova King 


Rumannan: 
Hans y Maaike Vocking y famia 
Marian y †Jan van Swinderen y famia 


Cuñanan: 
Mily Graafland y famia 
Andrea de Droog y famia 


Su Fellow K brothers di Kiwanis Club of Palm Beach 
y famia 
Su colleganan di directiva di Neptali Henriquez Park 
y famia 
Tur su amistadnan, bisiñanan y conocirnan 


Un danki special na dokter di cas Dr. Marcel 
Ho-Kang-You y sra. Lola Geerman di Koningin 
Wilhelmina Fonds Aruba 
Oportunidad pa condolencia lo ta dialuna 15 april 
2024 di 7’or pa 9’or di anochi y diamars 16 april 2024 
di 9’or pa 11’or di mainta na Aurora Funeral Home. 


Ta invita pa e acto di celebracion di Ben su bida cual 
lo tuma lugar diamars 16 april 2024 di 11’or pa 12’or 
di mainta na Aurora Funeral Home. Cremashon 
lo tuma lugar den seno familiar. 


Nos lo aprecia cu enbez di flor of krans recorda 
Ben na forma di un mensahe of un recuerdo riba 
un papelito. Por trece esaki of scirbie na e momento 
di condoleancia. Lo bai tin un cahita special pa tur 
e papelitonan. Ben lo sigi celebra bida cu bunita 
recuerdonan den nos y bo(so) pensamento y curason. 


Nos ta lamenta cu despues di entiero nos no lo por 
ricibi bishita di condolencia na cas. 


“Señor ta mi wardador, mi 
no tin falta di nada. 
Den cunucu di yerba berde 
e ta pone mi sosega. 
E ta hiba mi na awa trankil, 
pa mi bolbe haña forsa.” 
Salmo 23: 1,2,3 


Cu hopi dolor na nos 
curazon pero conforme 
cu Dios su boluntad nos 
ta participa cu a fayece na 
Ocala Florida nos esposa, 
mama, wela, ruman, cuña, 
tanta, sobrina, prima y amiga stima 


Ivy Marcia Tang Yuk-Comenencia 
*05-06-1963 – †01-03-2024 


Tata: †Alejandro “Indio” Comenencia 
Mama: †Adela Comenencia-Gomez 


Esposo: Ryan Tang Yuk 
Yiu: Ryan Gentle Tang Yuk y Paula Krashner 
Nieto stima: Ryan Ivan Tang Yuk 
Yiunan di criansa: Sooling Tang Yuk 
Rumico Tang Yuk 
Nieta di criansa: Cabria de Chabert 
Rumannan: 
†Gabriel “Peppy” y Alexandrina Comenencia-Blanco 
Fanny y Legenhousen “Larry” Nyack-Comenencia 
Judith y Frank Richardson-Comenencia 
Beatriz “Beata” y Luis “Gino” de Cuba-Comenencia 
Edwin “Papito” y Elvia Comenencia-Rodriguez 
Aléjandro “Niño” y Glenda Comenencia-Albertsz 
Maria “Mary” y Tirso Tromp-Comenencia 
Manera ruman: Roy y Elaine Quandus-Geerman 
Sobrino(a)nan: 
Sheldon y Marlin Nyack-Figaroa y famia 
Ghislaine y Harold Grant-Comenencia y famia 
Arthur y Gennilee Comenencia-Ras y famia 
Franklin y Elsa Richardson-Rincones y famia 
Aldrin y Maaike Comenencia-Los y famia 
Javier “Derrick” Comenencia 
Julienne y Jobert Reyes-Comenencia y famia 
Rujina Comenencia y yiu 
Lugina y Ervany Machado-de Cuba y famia 
Gabriela Tromp y Andrew Croes 
Omonan: Joaquin “Quincho” Comenencia y famia 
(Colombia) 
Carlos “Calulo” Comenencia y famia 
Tanta: Teresa Kock-Comenencia y famia 
Suanan: †Kenrick Noel y famia 
Mervin Tang Yuk y famia 
Oswald Tang Yuk y famia 
Vincent Tang Yuk y famia 
Cuñanan: †Monica Beharry y famia 
Linda Jerome y famia 
Barbara Beharry y famia 
†Jackie Tang Yuk 
Patricia Tang Yuk 
Primo(a)nan na: Aruba, Corsow, Colombia y Hulanda 
Primanan stima: Jetzy de Koning-Bruges 
Ederlinda Kock 
Sonia Quandt-Gomez 
Tur su amiga- y amigonan y amistadnan stima na Aruba y su 
barrio Dakota, Ocala, St. Croix, Corsow y Hulanda 


Demas famianan: 
Comenencia, Tang Yuk, Noel, Beharry,Jerome, Blanco, 
Nyack, Richardson, de Cuba, Rodriguez, Albertsz, Tromp, 
Kock, Violenus, Figaroa, Grant, Reyes, Ras, Rincones, Los, 
Machado, Croes, Neuman, de Koning, Quandt, Bitorina, 
Irwin, Ramharak, Beke, King, Jeroe, de la Cruz, Lispier, 
Hodge, Castillo, Castillejo, Ras, Quandus, Porino, Franken, 
Geerman, Herts, Dania, Tromp, Nuboer, Sneek, Steenen, 
Rafael, Lake, Becker, Martis, Pablo, Schwengle. 


Na corsow: Marlene Comenencia y rumannan y famia 
Randy de Lannoy y famia 
Famia Jacobus 
Famia Curiel 


Na Colombia: Comenencia, Gomez, Elias, Bruges, Scott, 
Alzamora, Granados, Freyle Villar 


Acto di condolencia y ceremonia di despedida lo tuma lugar 
na Parokia Birgen di Fatima na Dakota, diasabra 20 di April 
2024 di 9:30 pa 11:30 di mainta.. Despues ta sigui pa su 
ultimo lugar di sosiego na Santana Central Sabana Basora. 
Despues di entierro nos no por ricibi bishita di condolencia 
na cas, nos ta pidi comprension pa esey. 


Si acaso den nos tristesa nos por a lubida algun famia, nos ta 
pidi nos mas sincero disculpa. 
Enbes di flor of krans lo tin un box disponibel pa donacion 
pa Parokia Birgen di Fatima Dakota 


Lo E seka tur lágrima for di nan 
wowo, I morto lo no eksisti mas: 
lo no tin nada di rou, nada di 
yoramento, nada di dolo mas, 
pasobra tur kos di antes a pasa bai. 
Rev. 21:4 


A bay sosega den brasa di Señor 
nos ser stima: 


Candido Jacobo Angela 
Cariñosamnete yama “Coby of Cobito” 
*11-10-1940 - †13-04-2024 


Drumi dushi den brasa di Señor 
Acto di entiero lo wordo anuncia despues 


Laga tur loke ta spera mi ta bunita 
Laga tur locual cu mi encontra na 
caminda ta bunita 
Laga tur locual cu mi laga atras keda 
bunita y 
Laga 
esakinan 
termina 
den 
tur 
buniteza. 
Cado Wever 


Cu inmenso dolor na nos curason, nos 
ta anuncia fayecimento di 


Welbin A. Vidal 
*01-04-1990 - † 06-04-2024 


Na nomber di Mercedes Vidal, Tina 
Vidal y Jose Alturo kier a invita pa 
acto di entiero cual lo tuma lugar na 
Fundashon Dominicana na nieuwstraat 
34 D, Diamars 16 di April 2024 di 2’or 
pa 4’or di atardi y despues lo sali pa 
Santana Gobierno na Playa. 


INTERNACIONAL 
A22 


Dialuna 15 aPRil 2024 


Prohibicion di arma semi automatico 
aproba na Colorado y ta na caminda pa 
Senado 


(AP) - Colorado su Cas con- 
trola pa democratanan riba 
diadomingo a aproba un 
proposicion cu lo prohibi 
e benta y transferencia di 
arma di candela semiau- 
tomatico, un paso grandi 
pa e legislacion despues 


cu practicamente e mesun 
proposicion a ser asesina pa 
democratanan aña pasa. 


E proposicion, aproba cu un 
voto di 35-27, awo ta na ca- 
minda pa e Senado lidera pa 
Democratanan, aki e por trece 


colorado den e mesun linea cu 
10 otro estado, incluyendo Cal- 
ifornia, New York y Illinois, cu 
tin prohibicion contra armanan 
di candela semiautomatico. 


Sinembargo te hasta un estado 
cu ta yen di algun di e nacion su 
pio tiroteonan, e tipo di legisla- 
cion aki ta enfrenta obstaculo. 


Colorado su historia politico 
ta biña, birando blauw reci- 
entemente. Proposicion su 
chens di exito den e Senado 
di e estado ta mas abao di loke 


nan tabata den e Cas, unda e 
Democratanan ta 46 pa 19. 
Gov. Jared Polis, tambe un 
Democrata a indica su dudanan 
tocante e tipo di prohibicion 
aki. 


Aña pasa, un proposicion 
similar a muri den e comite, 
cu legisladornan Democratico 
citando preocupacion tocante 
un prohibicion y promesanan 
cu nan a haci pa evita cu e go- 
bierno lo afecta mayoria di e 
doñonan di arma di candela su 
derechonan. 


Democratanan aña pasa a 
aproba y Polis a firma den ley 4 
proposicion di control di arma 
menos expansivo. Esaki ta in- 
clui e aumenta e edad minimo 
pa cumpra cualkier arma di 18 
pa 21 aña di edad, establece un 
periodo di espera di 3 dia entre 
e compra y recibo di e arma, 
fortalece e estado su ley ‘red 
flag’ y retira algun di e protec- 
cionnan legal di e industria di 
arma di candela, exponiendo 
esaki na demandanan di e vic- 
timanan di violencia di arma. 


Hues di Merca ta retira demandanan contra comandante di Libya acusa 
di crimennan di guera 


(AP) - Un hues di Merca a 
retira un serie di demanda 
civil contra un coman- 
dante militar di Libya cu 
tabata biba na Virginia y 
tabata acusa di asesina ci- 
udadanonan inocente den 
e pais su guera civil. 


Na un audiencia di corte 
diabierna, Hues di Districto 
Leonie Brinkema a bisa cu e 
no tin hurisdiccion pa trata 
e caso cu ta acusa crimen- 
nan di guera na Libya, aunke 
e acusado, Khalifa Hifter, tin 
ciudadania y a biba pa mas di 
20 aña na Virginia como un 
exilio di e regimen di Moam- 
mar Gadhafi. 


E decision tabata un cam- 
bio significante di e fortuna 
pa Hifter. Den aña 2022, 


Brinkema a drenta un con- 
dena automatico contra Hift- 
er despues cu el a nenga di 
sinta pa interogacionnan den 
schedule tocante su rol den e 
pleitamento cu a yena e pais 
durante e ultimo decada. 


Sinembargo Hifter a obtene 
abogadonan nobo cu a per- 
suadi e hues pa bolbe habri e 
caso y a haci Hifter disponi- 
bel pa e interogacion. El a 
sinta pa dos interogacion sep- 
ara den aña 2022 y aña 2023 
y a nenga orkestra atakenan 
contra ciudadanonan. 


Un teniente den e tempo aki 
pa Gadhafi, Hifter a sali fro di 
e pais bay Merca durante aña 
1980. Ta kere cu el a traha cu 
CIA durante su tempo den 
exilio. 


Organisacionnan di noticia ta urgi Biden y Trump compromete na e 
debatenan presidencial durante e campaña di 2024 


(AP) - 12 organisacion di noticia riba diadomingo a urgi e nomina- 
donan pa e presidencia Joe Biden y Donald Trump acepta debatenan, 
bisando cu nan ta un “tradicion rico” cu ta forma parti di tur campaña 
di eleccion general edsde aña 1976. 


Mientras Trump, ke no a participa den debate pa e nominacion Republicano, 
el a indica e disponibilidad di bay contra su rival di 2020, e president Demo- 
cratico no a compromete na debate contra su persona atrobe. 


Aunke investigacionnan no a ser haci formalmente, e organisacionnan di noti- 
cia a bisa cu e no ta demasiado trempan pa cada campaña pa bisa publicamente 
cu nan lo participa den e 3 forum presidencial y un forum vice presidencial 
crea pa e Comision di Debatenan Presidencial. 


“Si tin algo cu Mericanonan ta di acuerdo cune durante e tempo aki, ta cu loke 
ta den riesgo cu e eleccion aki ta sumamente halto,” e organisacionnan a bisa 
den nan declaracion. “Den medio di esaki, simplemente no tin un substituto 
pa e candidatonan debati cu otro, y dilanti e pueblo Mericano, nan vision pa e 
futuro di nos nacion.” 


INTERNACIONAL A23 


Dialuna 15 aPRil 2024 


Iran su atake contra Israel ta aumenta miedo di un guera mas amplio 


(AP) - E atake cu no a 
premira di Iran contra 
Israel riba diadomingo a 
crea tensionnan regional, 
confirmando e miedo cu e 
guera entre Israel y Hamas 
por bira un guera hopi mas 
amplio. Sinembargo Iran, 
Israel, Merca y Hamas a 
haya victorianan tambe. 


Mientras e mas di 300 drone y 
misil tabata dirigi nan mes na 
Israel diadomingo, e pais por 
a exitosamente test su defensa 
aereo, cual conhuntamente cu 
aliadonan su ayudo a blokia 99 
porciento di e atake y a preveni 
daño grandi. 


Den contraste, Israel su eher- 
cito a ricibi golpinan na man di 
un enemigo menos ekipa ora 
cu Hamas a drenta Israel dia 
7 di october. Esaki tabata un 
golpi grandi na Israel su ima- 
gen como un gigante militar re- 
gional y a kibra cualkier sentido 
di invencibilidad. E respuesta 
na Iran su atake por ta loke 
ta restaura e fe den e pais su 
ehercito, hasta si su forsanan 
ta ser golpia na Gaza, cu mas di 
6 luna desde cu Israel a declara 
guera contra Hamas. 


Israel tambe a elogia e coalicion 
di forsa cu a yuda combati e 
agresion di Iran. E ta un mues- 
tra di sosten necesario na un 


momento unda Israel ta lo mas 
isola u e por ta a causa di preo- 
cupacionnan tocante su con- 
ducta durante e guera contra 
Hamas, incluyendo un crisis 
humanitario cu ta empeorando 
y e cantidad di fayecimentonan 
cu ta aumentando na Gaza. 


Iran a compromete den varios 
ocasion cu e lo responde na un 
atake di Israel riba un parti dip- 
lomatico di Iran na Damascus 
di 1 di april cu a causa e fayeci- 
mento di 2 general. Diadomin- 
go su agresion a permiti Iran 
demostra su ciudadanonan cu 
e no lo keda para keto ora cu su 
bienes ta bao atake y tabata serio 
ora cu el a menasa cu vengansa. 


Cu e atake aki, Iran por a de- 
mostra su poder y hinca miedo 
den parti di e pueblo di Israel y 
stroba e bida di varios via can- 
celacion di scol. Sinembargo 
cu e tiki daño realmente causa 
na Israel, Iran posiblemente ta 
spera cu cualkier respuesta lo 
ser midi. Varios ora despues cu 
el a lansa e drone y misil, Iran 
a bisa cu e operacion a caba. 


Merca tabata un hungado clave 
den evita e agresion, demost- 
rando na su aliadonan rond di 
mundo e poder y confiansa cu 
por pone riba sosten Mericano. 


Awo, mientras Israel ta pensa 
riba con y si mester responde, e 
aliansa aki lo pasa door di test, 
cu e administracion Biden bus- 
cando manera di haci uso di su 
peso riba Israel y preveni esaki 
di ehecuta un respuesta cu por 
empeora e conflicto. 


Hamas, cual tin sosten di Iran, 


a duna bon bini na e atake di 
Israel. Desde e ehecucion di su 
atake dia 7 di october, Hamas 
tabatin speransa cu partnernan 
regional lo bini na su asistencia 
y hinca Israel den un guera mas 
amplio. Mientras algun a haci 
esaki, incluyendo Hezbollah 
cu sosten di Iran na Lebanon 
y Yemen su Houthi, Iran no a 
directamente drenta den accion 
te cu diadomingo. 


Hamas tin speransa cu e atake 
ta e prome den Iran su accion 
den e guera na Gaza. Tambe 
e ta spera cu e violencia na 
West Bank, unda un hoben di 
Israel a ser asesina y e pueblo 
a drenta barionan Palestino ta 
sigui aumenta. Por lo menos, 
Iran su atake por a duna Hamas 
mas forsa pa para fuerte den e 
negociacionnan pa un alto al 
fuego, sperando cu e presion 
militar aumenta contra Israel 
por causa cu esaki lo acepta e 
grupo militante su terminonan 
pa un trato. 


Mundo a presta tiki atencion na Sudan su guera pa un aña y awo tin 
advertencia di mortonan en masse a causa di hamber 


(AP) - Decenas di soldaat 
arma a drenta Omaima 
Farouq su cas den e cpaital 
di Sudan, Khartoum. Cu 
arma apunta contra dje, 
nan a golpia e muhe, ter- 
orisa su yiunan y saca nan 
for di nan cas. 


“Desde e dia aki, nos bida a 
keda ruina,” e docente di 45 
aña a conta. “Tur cos a cambia 
e aña aki.” 


Farouq, ken ta viuda, y su 4 
yiunan awo ta biba den un 
bario chikito pafo di e ciudad 
central. 


Nan ta depende riba sosten di 
e resto di e pueblo y filantro- 
ponan mirando cu e gru- 
ponan di sosten no por yega 
e pueblo.. 


Sudan tin un aña den guera, 


desde cu e tensionnan en- 
tre su ehercito y paramilitar 
Rapid Support Forces a splo- 
ta den luchanan riba caya den 
Khartoum na april diaña2023. 
E pleitamento rapidamente a 
plama den e pais. 


E conflicto a ser tapa pa e 
guera entre Israel y Hamasd 
na Gaza Strip, cual desde 
october a causa un crisis hu- 
manitario pa Palestinonan y 
un menasa di hambruna den 
e teritorio. 


Tin advertencia cu Sudan 
ta dirigi na un calamidad na 
escala grandi di muri di ham- 
ber, cu mortonan en masse 
den lunanan binidero. 


Produccion di cuminda y 
rednan di distribucion a kibra 
y agencianan di ayudo no pro 
a yega e regionnan cu mas a 


ser impacta. 


Na mesun tempo, e conflicto 
a trece rapportnan amplio 


di atrocidadnan incluyendo 
asesinatonan, 
violacionnan 
y personanan cu ta huy di e 
guera, particularmente den e 


area di e capital y e region di 
Darfur. 


INTERNACIONAL 
A24 


Dialuna 15 aPRil 2024 


Polis na Australia ta identifica asesino di 6 persona 


(AP) – Polis a identifica e 
asesino cu a staca 6 persona 
mortalmente na un cen- 
tro di compras na Sydney 
prome cu el a fayece a causa 
di tiro di oficialnan. 


New South Wales Police a bisa 
diadomingo cu Joel Cauchi di 


40 aña tabata responsabel pa 
e atake di diasabra atardi na 
Westfield Shopping Centre na 
Bondi, den e ciudad su parti 
cu no ta leu di e lama famoso 
Bondi Beach. 


NSW Comisionado Assistent 
di polis, Anthony Cooke a bisa 


reporteronan na un conferencia 
di prensa diadomingo cu Cau- 
chi tabata sufri di problemanan 
di salud mental cu no a keda 
specifica y investigadornan 
no tabata tratando e incidente 
como un caso relaciona na ter- 
orismo. “Nos lo sigui traha riba 
e perfil di e sospechoso pero ta 


hopi cla pa nos cu na e etapa 
aki e ta aparenta cu ta trata di 
problemanan di salud men- 
tal di e individuo involucra,” 
Cooke a declara. 


“Te cu awo, te ainda ningun 
informacion cu nos a ricibi ni 
e evidencia cu nos tin recu- 
pera, ni inteligencia cu nos a 
reuni ta sugeri cu esaki tabatin 
algun motivacion en particular 
of ideologia,” el a agrega. 


E incidente na e centro di com- 
pras, un di esnan mas druk den 


e pais y cu ta un punto di ac- 
tividad riba un atardi particu- 
larmente cayente, a cuminsa 
alrededor di 3or di atardi y 
polis a ser yama rapidamente. 


6 persona, di cual 5 tabata muhe 
y un homber di entre 20 pa 55 
aña di edad, a ser asesina den 
e atake y 12 otro ta herida den 
hospital, incluyendo un mucha 
di 9 luna ken su mama a fayece 
durante e atake. 2 di e 6 victima 
tabata di exterior y no tin famia 
na Australia, Cooke a informa 
diadomingo. 


Chipre ta suspende evaluacion di solicitud di asilo di Siria 


(AP) - Chipre a bisa diasa- 
bra cu lo suspende procesa 
tur solicitacion di asilo di 
ciudadanonan di Siria pa 
motibo cu cantidadnan 
grandi di refugiado di e pais 
den guera ta yega e isla via 
boto, primeramente for di 
Libanon. 


Den un declaracion por es- 
crito, e gobierno di Chipre 
a bisa cu e suspension tambe 
ta parcialmente a causa di es- 
fuersonan pa e Union Europeo 
(UE) redesigna algun area di 
e pais como zonanan safe pa 
asina personanan por bolbe 
nan nacion. 


E paso drastico ta bini net 
despues di e president di 
Chipre Nicos Christodoulides 
na Libanon e siman pasa pa 
apela na autoridadnan di e 
pais stop e salida di botonan 
yen di migrante na nan costa. 
E peticion aki ta bini den bista 
di un aumento di 27 biaha di 
yega di migrante na Chipre te 
cu awo compara cu e mesun 
periodo di aña pasa. 


Segun Chipre su Minister 
di Asuntonan Interno, algun 
2,140 persona a yega via boto 
na e pais miembro di UE en- 
tre dia 1 di januari te dia 4 di 
april, e gran mayoria di nan 
ciudadano di Siria cu ta sali 


for di Libanon. Den contraste, 
solamente 78 persona a yega via 
boto na e nacion den e periodo 
corespondiente aña pasa. 


Riba dialuna, Christodoulides 
y Prome Minister di Libanon, 
Najib Mikati a haci un yamado 
na UE pa provee sosten finan- 
ciero pa asina yuda Libanon 


stop e migrantenan di por yega 
Chipre. 


Dianan prome cu su biahe pa 
Libanon, e president di Chipre 
a bisa cu el a personalmente 
pidi e hefe di e comision di 
UE, Ursula von der Leyen pa 
intercede cu e autoridadnan di 
Libanon pa nan combati e sali 


di migrante. Aunke UE mester 
provee sosten “substancial” na 
Libanon, e ta bisa cu cualkier 
ayudo financiero mester keda 
relaciona na con efectivamente 
e autoridadnan monitor nan 
costa y preveni e salidanan aki. 


Libanon y Chipre ya caba tin 
un trato bilateral unda e auto- 


ridadnan di Chipre lo debolbe 
e migrantenan cu purba yega e 
costa via Libanon. Sinembargo 
Minister di Interior di Chipre 
Constantinos Ioannou a bisa cu 
Libanon no ta cumpliendo cu 
su responsabilidad di e trato a 
causa di presionnan domestico. 


Libanon, cual ta lidiando cu 
un crisis economico severo 
desde aña 2019, tin mas o me- 
nos 805,000 refugiado registra 
cu Nacionnan Uni, di cual 90 
porciento ta biba den pobresa. 
Oficialnan di Libanon ta cal- 
cula cu e cantidad real ta hopi 
mas halto, entre 1.5 pa 2 mi- 
yon. Varios a scapa e guera civil 
den nan pais, cual ta drentando 
su di 14 aña. 


Ioannou e siman aki a bishita 
Dinamarca, Czechia y Gre- 
cia pa asina genera sosten pa 
un empuhe na UE pa declara 
cierto partinan di Siria como 
safe. Haci esaki lo permiti e 
nacionnan di UE manda e ciu- 
dadanonan di Siria na e areanan 
“safe” aki. 


E Minister di Chipre a bisa 
cu su persona y su colega- 
nan di Czechia y Dinamarca 
lo crea un documento oficial 
pa e ehecutivo di UE pa asina 
ricibi un dialogo formal tocante 
e zona ‘safe’. 


